Шавкат Мирзиёев блогерларга: Билингки, Президент сизларни доим қўллаб-қувватлайди - Hidoyat.uz\nШавкат Мирзиёев блогерларга: Билингки, Президент сизларни доим қўллаб-қувватлайди\nАсосий саҳифа Янгиликлар Ўзбекистон янгиликлари Шавкат Мирзиёев блогерларга: Билингки, Президент сизларни доим қўллаб-қувватлайди\nЧоп этилди Avgust 27, 2019 Шавкат Мирзиёев блогерларга: Билингки, Президент сизларни доим қўллаб-қувватлайдиda fikr bildirishni o'chirish\nПрезидент Шавкат Мирзиёев «Шарқ тароналари» халқаро фестивалини ёритиш учун келган маҳаллий ва хорижий блогерлар билан суҳбатлашди.\n«Кейинги йилларда Ўзбекистон дунёга очилмоқда ва халқаро ҳамжамиятга ҳақиқатни етказишга интилиш бор. Энг муҳими, муҳокама қилиш, танқид қилиш мумкин», — деди давлат раҳбари.\nМамлакатдаги ислоҳотларни, маданият, тарихий обидаларни бутун дунёга тараннум этишда блогерларнинг ўрни катта эканини таъкидлади.\n«Сизларни жонажон Ўзбекистонимизда, қадимий цивилизация маркази Самарқандда кўриб турганимдан жуда хурсандман. Бугун биз Ўзбекистоннинг янги тарихини яратяпмиз. Мақсадимиз — халқимизга хизмат қилиш, одамларни рози қилиш ва келажакка ишонч билан қарашини таъминлаш. Бунга сизлар ҳам ҳисса қўшасизлар деб ишонаман», — деди Президент.\n«Орангизда ўзимизнинг қоракўзларимизни кўриб турибман. Бу менга ифтихор бағишлайди. Билингки, Президент сизларни доим қўллаб-қувватлайди», — дея таъкидлади Шавкат Мирзиёев.\nМулоқот сўнгида Президент блогерлар билан суратга тушди, уларнинг фаолиятига муваффақиятлар тилади.\nРамзан Қодиров: “Биз Ўзбекистонга чуқур ҳурмат билан қараймиз”


Юз ўгирган бахти билан юзлашган аёл - 22 Июля 2020 - BEPUL MP3 KO'CHIRISH, VIDEO KLIP, FOTO SURATLAR, YANGI\nСуббота, 2020-08-15, 3:16 PM\nГлавная / Bosh sahifa » 2020 » Июль » 22 » Юз ўгирган бахти билан юзлашган аёл\nЮз ўгирган бахти билан юзлашган аёл\n— Гавҳар опа, навбатдаги режамизни муассисларга тасдиқлатиб келишимиз керак экан, — деди эшикни тақиллатиб, сўнг қия очган котиба қиз Рухшона.\n— Ие, янгилик-ку, — деди Гавҳар кулимсираб. — Ўзи нимагадир ақли етарканми?\n— Билмасам, балки, шунчаки «Нимага пул бераётганимизни билиб қўяйлик», деган фикрдадир. Эҳтимол, чиндан ҳам ноширлик ишига ақли етар, — деди Рухшона.\n— Ҳа, майли, «Олиб кел», деса, олиб борамиз-да. Мен боришим шарт эканми? Балки, дизайнер Тўлқинжонни юборармиз? — деди Гавҳар.\nТўғриси, Гавҳарнинг ҳозир ҳеч кимни кўргиси, ҳеч ким билан гаплашгиси келмаётганди. Ёши ўтгани сайин териси юпқалашаётгандек эди. Бунинг устига, ҳамманинг, айниқса, қариндош-уруғ, қўни-қўшниларнинг кўзи унда. Ўтган ҳафта кайфияти анча яхши эди. Ёғаётган қор завқини қўзғатган, ҳатто ҳовлида Қорбобо ясаб, қорбўрон ўйнаётган болаларга қўшилиб хурсандчилик қилган ҳам эди. Чунки ўтган ҳафтада курсдош ўртоғининг туғилган куни муносабати билан кафеда ўтиришган, деярли барча дугоналари Гавҳарга: «Сенга маза! Ўзинг хон, кўланканг майдон. Хоҳласанг, шанба, якшанбада қуёш ёйилгунча ухлайсан. Хоҳласанг, кечқурун театр, концертга борасан. Бошингда тергаб турадиган эринг, ғингшиётган болаларинг йўқ. Турмушга чиқишга шошма! Жон жон ўзингнинг жонинг», — дейишди.\nГавҳар Яратганнинг аёл учун атаган неъматларидан бебаҳра бўлиш ҳатто тошюрак бандани ҳам қийнашини ҳис қилса-да, дугоналарининг гапи ланғиллаб ётган қалбига малҳам бўлганди.\nБу ҳафта эса дилхиралик билан бошланди. Аммасининг қўшниси унга вилоятдан иш ахтариб келган қирқлардан ошган эркакни топибди.\nАммаси: «Вой, Гавҳар ўқиган, бир ташкилотнинг раҳбари. Ўзига яраша обрўси бор. Энди уй-жойи йўқ эркакни дейдими?» — деса, қўшниси: «У одам уйимда ижарада турибди. Уй-жойи бўлмаса-да, бўйдоқ эркак. Гавҳаройнинг отаси, ака-укалари кўплашиб бошпана қилиб беришар, шунча йил шаънига доғ туширмаган қизларини кўчага ташлаб қўймас», — деганмиш. Боз устига аммаси бу гапларни Гавҳарнинг бўш-баёвгина, чумолига ҳам озор етказмайдиган онасига оқизмай-томизмай айтибди. «Қўшним эл ичида юрган аёл. «Жиянингиз энди ёш эмас, фарзанд кўрадиган вақти ўтиб кетяпти, ҳеч бўлмаса, иккита бола кўришга улгуриши керак. Ҳеч кимнинг бетига қараб ўтирмасин, менинг ижарачимни маҳкам ушласин», деди. Яхши бўлса, кўнгли кўнглига мос тушса, яшаб кетар. Бўшашиб ўтиравермай, қизингизни кўндиринг», — деб кетганмиш.\nБу гапларни эшитиб, Гавҳарнинг хўрлиги келди. Наҳот ўттиз йилдан ортиқ сақлаган шаъни, малоҳатини шу номаълум одам учун асраган бўлса? Одамларга нима бўлган ўзи?\n… Котиба қиз ўз хабари билан раҳбарининг кўнглидаги ғам дарёсини чайқатиб юборган эди. Гавҳар эса ҳозир ана шу дунёда яшагиси, ёшлик пайтида ҳуда-беҳуда қилган кибрлари учун ўзини жазолагиси келаётган эди.\n— Ҳа, нима деяётган эдим? Шу дизайнернинг ўзи қилинган режаю, бажарилаётган ишларни флешкада муассиснинг олдига кўтариб борса бўлмас эканми? — дея гапини такрорлади Гавҳар оғриқли хаёллардан узилмаган ҳолда.\n— Ўринбосаримиз Тўлқин акага сиз айтган гапни айтган экан. Лекин у киши: «Мендан ижодий жараён ҳақида сўрашса, довдираб қолишим мумкин. Гавҳар опа ташкилотимизнинг ҳар бир нуқтасини яхши билади. Яхшиси, ўша киши бора қолсин. Бунинг устига, муассисларимизда катта ўзгариш бўлган. Бизга қадрдон Шукур ака кетган. Ўрнига Сарвар Азизович деган янги одам келган. Феъл-атворини билмасак, деяпти. Чўчияпти. Ўринбосаримизнинг ҳам фикри шу.\nЎринбосар айтдими, демак, тортишиб ўтиришга ҳожат йўқ. Гавҳар ўрнидан турди.\n— Ишқилиб, у киши бизни қабул қилармикин? Биздан бошқаям минг битта ташвиши бордир? Фақат бизга муассис бўлмаса керак? — деди.\n— «Тушдан кейин келаверишсин», — деган экан. Демак, қабул қилади, — деди Рухшона.\n«Қабулхонаси, котибасигача ўзгартирибди. Мебеллар, пардаларни янгилабди. Демак, анча жойларни кўрган одам, жўн бўлмаса керак. Мен бўлса, кундалик юриш-туришим билан келаверибман. Барибир, муассисларда яхши таассурот қолдириш керак, бўлмаса, оқизиб турганини томизмай ҳам қўйиши мумкин»… Ичидан ўтаётган бу фикрлар Гавҳарни ўнғайсизлантирди. Ниҳоятда дидли кийинган, тирноғидан тортиб сочигача бирорта нуқсон сезилмаётган котиба олдида Гавҳар ўзини анча ғариб сезди. Аслида, у ҳам ёмон кийинмасди, ўзига қараб юрарди. Шу кеча уйида давом этган можаро, аммаси келиб кетганидан сўнг кўтарилган гап-сўз руҳиятига таъсир этиб, бугун ҳафсаласиз келганди.\nГавҳар котибанинг ишораси билан ўзларига муассислик қилаётган ташкилот раҳбарининг хонасига қадам қўйди. Унинг кўзи ташкилот раҳбарларининг салобат, савлатли киши эканлигига ўрганиб қолганди. Лекин янги раҳбар қотмагина, ҳаракатлари чаққон эркак бўлиб, у Гавҳарни ўрнидан туриб қарши олди. Қўлини узатмади. Гавҳар ҳам таомилга кўра салом берди-да, кўп ҳам қарамади. Лекин ўша битта, қисқа нигоҳда эркакнинг нимасидир танишдек туйилди. «Эҳтимол, бирорта мажлисда кўргандирман, балки, шунчаки кимгадир ўхшатгандирман», деб ўйлади Гавҳар.\n— Аслида, мен сизларнинг ҳозирги қилаётган ишларингиз, чоп этилаётган китоблар, журналлар, кейинги режаларингизни интернет орқали билиб, кейин суҳбатга чақирсам бўларди-ю, лекин сиз билан кўришиш истаги устун чиқди, — деди янги раҳбар.\nУ бу гапни сўрашиш оҳангида эмас, бошқача қувонч билан маҳзунлик орасида айтди. Гавҳар энди бошини кўтариб қаради. Лекин аниқ эслолмади.\n— Биз танишмизми? Мен сизни тушунмадим, — деди Гавҳар.\n«Қаерда, қачон танишган эканмиз? Нега мен билан кўришгиси келади?» Бу каби саволлардан Гавҳар ўзини баттар ўнғайсиз ҳис қиларди. Бу орада котиба кумуш патнисчада қаҳва олиб кирди. Мўъжаз қутида шоколад, кумуш қошиқча — ҳаммаси рисоладагидек эди.\n— Танишмиз десам ҳам, нотанишмиз, десам ҳам бўлаверади. Тўғрироғи, сиз мени фақат бир марта кўргансиз. Эҳтимол, ўшанда ҳам менга дурустроқ қарамагандирсиз. Чунки мен қоронғи тарафда тургандим, — деди янги раҳбар котибаси чиқиб кетгач, илтифот билан Гавҳарни қаҳва ичишга ундаб.\n— Ўлай агар, ҳеч нарсани эслай олмаяпман, Сарвар…\nГавҳарнинг хаёлида ҳамма нарса ағдар-тўнтар бўлиб кетгани учун янги раҳбарининг исмининг давомини ҳам унутгандек эди.\n— Азизович… Лекин Азизович бўлганимга кўп бўлмади. Шунчаки Сарвар ака десангиз ҳам бўлаверади. Талабалигимизда Санам исмли курсдошингиз бўларди, хоразмлик. Ҳозир муносабатларингиз узилиб кетган бўлса керак, — деди Сарвар Азизович Гавҳарга синчков қараб, қаҳва ҳўпларкан.\n— Ҳа, эсимда… Ҳамма учун куюниб юрадиган, дунёнинг ташвишини елкасига олиб, бундан ўзи суюнадиган қиз эди. Бир-икки марта учрашувларга келганди, кейин кўринмай қолди, — деди Гавҳар.\n— Биз Санам билан битта хонадонда ижарада турардик. Фақат икковимиз эмас, кўпчилик эдик. Санам менга: «Сарвар, жуда қобилиятли йигитсиз. Аммо негадир тортинчоқсиз, сизга удли-шудли, гап-сўзлари ўткир бир рафиқа керак. Боз устига, у шаҳарлик бўлса, янаям яхши. Чунки катта шаҳарда иқтидорингизни юзага чиқариш осон бўлади, ҳам уй, ҳам прописка деб қийналиб юрмайсиз», деди. Мен Санамнинг гаписиз ҳам анча-мунча тортинчоқ эканимни, ўзим мустақил бир нарсани ҳал қилишга қийналишимни билардим. Шунинг учун Санамнинг гапи менга маъқул тушди ва унинг: «Сизга ўзим шундай қизни топиб бераман», — деганига ишондим.\nЭслади, Гавҳар эслади. Бу воқеа хотирасининг бир чеккасига кўмилиб кетган экан.\n— Гавҳар, сиз серғайрат, дадил қизсиз. Ота-онангизнинг ҳам имкониятлари яхши. Мен бир қобилиятли йигитни биламан. Унга руҳий мадад керак. Юзага чиқиб кетса, кўп яхшиликларни қилишга қодир. Сиз ҳам турмуш ўртоғингизни кўтариб қўйганингиз учун кейинчалик хурсанд бўлиб юрасиз, — деди Санам бир куни ёлғиз қолишганида Гавҳарга.\n— Шундай ноёб номзодни бегона қилмоқчимисиз? Ўзингиз эгаллаб қўя қолмайсизми? — ҳазил тариқасида бошланган гапни Гавҳар ҳам ҳазил оҳангида давом эттирди.\n— Унга шаҳарлик қиз керак. Уй, прописка, дегандек. Барибир, йигитингиз йўқ, келинг, Сарвар билан таништириб қўяй, сиз шу савоб ишни қилинг, — деди Санам.\n— Қизиқсиз-а, худди одам ҳақида эмас, буюм ҳақида сўз бораётгандек гапирасиз-а! Нима, мен сизга хайрия ташкилотиманми? Қиз боламан, кўнглим бор, севиб, севилишни истайман! — Гавҳарнинг чинакам аччиғи чиқди.\n— Севсангиз, севишга, севилсангиз, севилишга арзийди. Фақат сал тортинчоқ. Уни ўзига, ўз иқтидорига ишонтириш, ёнида куч-мадад бериб туриш керак. Бу савоб иш-ку! — дея куйиб-пишди Санам.\n— Бунақаларни, яъни қиз боланинг елкасига оёқ қўйиб кўтарилмоқчи бўлганларни латта дейишади, тортинчоқ эмас! — Гавҳар тобора кескинлашарди.\n— Ҳеч ҳам-да, латта деб умуман ношудларга айтса бўлади. Бу йигит жудаям иқтидорли, истеъдоди увол бўлмасин, дейман-да. Гавҳар, ақлли қизсиз. Илтимосим шамолда қолмасин. Шу йигит билан бир кўришинг. Ёқтириб қоласиз, суҳбатлашсангиз…\nХуллас, қайсидир кун дарс тугаши маҳал Сарвар келадиган бўлди. Гавҳар бу учрашувни мутлақо истамас, агар учрашса ҳам унга Санамга айтганидан-да кескинроқ гапларни айтгиси келарди.\n— Эсладингиз-а, эсладингиз! — деди Сарвар Азизович қаҳвадан ҳўпларкан.\nГавҳар қизариб кетганди. «Демак, мени, шахсан мени бу суҳбатга чақиргани бежиз эмас экан-да! «Қара, мен қанчалар баланд даражага етдим», деб ўзини кўз-кўзламоқчи экан-да», деб ўйлади қиз. «Мени писанд қилмагандинг, ҳатто оддийгина танишув суҳбатини ҳам раво кўрмагандинг. Тақдир эса кибрингни ёлғизлик билан жазолади…» Сарвар Азизович ортиқча гап қилмаётган бўлса-да, Гавҳар ўзи билан ўзи олишарди.\nСарвар, ҳақиқатан ҳам, тортинчоқ йигит экан. Коридорда чироқ ўчиб қолганми, қоронғироқ, Гавҳар эса аудитория эшиги тагида турарди.\n— Мен Гавҳар исмли қизни ахтариб юргандим, — деди йигит.\nУнинг мулойим гап оҳанги ҳам Гавҳарнинг асабига тегди.\n— Гавҳар кетиб қолди, — деди қиз.\nЙигитнинг нигоҳи шу қадар беғубор эдики, раҳми келиш ўрнига Гавҳарнинг баттар ғаши келарди.\n— Нега кетади? Кутиб тураман, деган экан-ку, — деди йигит бир қўлидаги гулдастага, бир қизга қараб.\n— Бу гулларни ариқ бўйидан териб келдингизми? — гулдастадаги гуллар бирмунча арзонроқ куз гуллари эди. — Гавҳар: «Мен бунақа арзон гулларни кўтариб юрадиган, қолаверса, қиз болани ўртага қўйиб удли-шудли хотин излайдиган ношуд, латта йигитларни кўргани кўзим йўқ, шу гапларимни айтиб қўйинг», деди…\n— Ўшанда ҳар бир гапингиз тошдек теккан. Ҳатто мувозанатимни йўқотиб, йиқилиб қолай, деганман. Шунда ҳам рўпарамда турган қиз Гавҳар эканини билмаганман. Назаримда, ҳар қандай шароитда ҳам, қиз бола ўз оғзи билан йигит кишини бунчалик ҳақорат қила олиши мумкин эмасдек эди. Мен ўшанда шу қадар довдирабманки, гулдастани сизга узатибман. Сиз эса: «Олган жойингизга қайтариб олиб борсангиз, пулини беради, бошингизга кийим олиб кийинг. Исисангиз, сал ақлингиз киради», — дедингиз…\nГавҳар рўпарасида ўтирган эркакка нимадир дейиши кераклигини ҳис қилар, лекин…\n— Тўғри, ҳақ гапни жуда қўпол тарзда айтдингиз. Кейин мен йигит киши ўзига ўзи суяниб, ўзини-ўзи кўтариши шарт эканига иқрор бўлдим. Ҳар гал гапларингизни эслаганимда уятдан ерга кириб кетгудек бўлардим. Сўнг «Сарвар, энди ҳеч қачон, ҳеч кимдан бундай ҳақорат эшитмаслигинг керак!» дердим ва тобора қатъийлашардим…\n— Сиз ўша мен эканлигимни қаердан билдингиз? — ниҳоят, Гавҳардан садо чиқди.\n— Эртасига «Гавҳар кетиб қолган экан», десам, расмингизни кўрсатди. «У айтдими, гапида туради», деди. Сизни танидим. Санамдан сизни бошқа безовта қилмасликни сўрадим. Лекин ўзим кўп бор, айниқса, ҳаёт пиллапояларидан баландлай бошлагач, сиз билан учрашиб, ўша гапларингиз менинг фойдамга ишлаганини айтмоқчи бўлдим. Кўп марта узоқдан кўрдим. Лекин, барибир, ёнингизга бора олмадим… Яна ва яна кўтарилгач, сиз билан учрашсам, деб ўйладим.\nГавҳарни Сарварнинг котибаси кузатиб қўйди. У машинага ўтиргач, ҳайдовчи:\n— Гавҳар опа, бир аҳволда чиқдингиз, янги бошлиқ нимадандир норози эканми? — деб сўради.\n— Йўқ, ишларимиз, режаларимизни компьютерига ташлаб олди, гапи бўлса, кейин айтаркан, — деди-да, машинанинг олд ўриндиғидаги ниҳоятда гўзал ва қимматбаҳо гулдастага кўзи тушди.\n— Бу сизга экан, Сарвар Азизовичнинг котибаси чиқариб берди, — деди ҳайдовчи.\nГавҳар Сарвар Азизовичнинг: «Мен бу ерга тасодифан келмадим. Бирга ишлаймиз энди. Мен кек сақламаганман, сиз ҳам ҳозирги ҳолатимда менга эътироз билдирмасангиз керак», деган гапларини эслади…\nКатегория: HIKOYALAR / ХИКОЯЛАР | Просмотров: 115 | Добавил: | Рейтинг: 0.0/0


Унгартепадаги Қирғизистонга қарашли радиореле станцияси.\nҚирғизистон парламентидаги “Ўнугуу-Прогресс” фракцияси Ўзбекистон билан баҳсли бўлиб турган Унгартепа (Қирғизистонда Ункур Тоо деб аталади) масаласини ёпиқ эшиклар ортида муҳокама қилди.\nМуҳокамада бош вазир ўринбосари Жениш Раззаков ва кучишлатар тузилмалар раҳбарларининг ўринбосарлари иштирок этди.\nМаълумотларга қараганда, Жениш Раззаков муҳокама пайтида Ўзбекистон милиционерларининг Унгартепа ҳудудига киритилишини ноқонуний деб атаган.\n“Бу ҳаракат ноқонунийдир. Бу ер юридик жиҳатдан келишилмаган ҳудуд ҳисобланади. Мазкур ҳудуд юзасидан имзоланган протоколда, бу ерга кучишлатар тузилмалар вакиллари киритилмаслиги кераклиги аниқ қайд этилган. Бу ердаги радиореле станциясида ишлаётган қирғиз ватандошларининг қўлга олиниши ҳам ноқонунийдир, улар чегарани бузган эмас. Бу масалада Ташқи ишлар вазирлиги Тошкентга норозилик нотаси топширган”, деди бош вазир ўринбосари.\nМуҳокамада Ўзбекистон ташқи ишлар вазири Абдулазиз Комилов Унгартепа ва у ерда қўлга олинган қирғиз ватандошлари ишини шахсан ўзи назорат қилаётганини билдиргани ҳам маълум бўлган. Қирғиз расмийлари, шунга қарамай, қўлга олинган қирғиз ватандошлари олдига ўзбек томони адвокатларни киритмаётганидан норозилик билдирди.\nШунингдек, Бишкек расмийлари қирғиз депутатларига Унгартепадан қирғиз ватандошларининг Ўзбекистонга олиб кетилиши ва ҳибс қилиниши юзасидан Қирғизистон ички ишлар вазирлиги “одам ўғирлаш” моддаси бўйича жиноят иши очгани айтилди.\nҚирғиз парламентида ёпиқ эшиклар ортида ўтган муҳокаманинг бошқа тафсилотлари ҳозирча эълон қилингани йўқ.\nБир неча кун олдин Қирғизистон Чегара хизмати Унгартепа ҳудудида ўзбек милиционерлари сони кўпайтирилгани тўғрисидаги маълумотларни тасдиқлаган эди.\nАввалроқ матбуотда Қирғизистонда Ункур-Тоо, деб аталадиган ҳудудга камида 25 нафар ўзбек милиционери киритилгани ҳақида хабар берилган эди. Бироқ Қирғизистон Чегара хизмати Унгартепадаги ўзбек милиционерлари сони 20 кишидан ошмаслигини маълум қилди.\nЎзбекистон 22 август куни икки давлат ўртасида баҳсли экани айтилиб келинадиган Унгартепа ҳудудига иккита вертолётда 7 кишидан иборат милиция десантини киритган эди.\nЎзбек милиционерлари Унгартепада жойлашган Қирғизистонга қарашли радиореле станцияси ишчиларидан 4 нафарини Ўзбекистон ҳудудида ноқонуний юрган шахс сифатида қамоққа олиб, Наманган вилояти Янгиқўрғон туман ички ишлар бўлимига юборган.\nҚирғизистон расмийлари 22 августдан бери Ўзбекистондан Унгартепадан милиционерларни олиб чиқиб кетиш ва 4 нафар қирғиз ватандошини қайтаришни талаб қилиб келмоқда. Лекин Тошкент бу талабларни бажаришга шошилмаётир.


«Мерседес» 3 миллион машинасини чақириб олади\n00:27 / 19.07.2017\nГерманиянинг Daimler автоконцерни директорлар кенгаши Mercedes-Benz савдо белгиси остида ишлаб чиқарилган дизель автомобиллари учун чақириб олиш сиёсати қамровини кенгайтиришга қарор қилди.\nКомпаниянинг 18 июль куни эълон қилинган ахборотномасида айтилишича, кенгайтирилган сервис хизмати 3 млн машинага тегишли бўлади, деб хабар қилмоқда ТАСС.\n«Дизель двигателлари борасидаги тортишувлар мижозларимиз орасида ишончсизликни келтириб чиқармоқда. Шу боис биз дизель двигателли автомобилларимизни харид қилганларни тинчлантириш учун қўшимча чоралар кўришга қарор қилдик», - деган Daimler AG бошқаруви раиси Дитер Цетше.\nАхборотномага кўра, шу йилнинг март ойида бошланган сервис хизмат кўрсатиш кампанияси фақат бир намунадаги моторлар ўрнатилган ихчам автомобилларга тегишли бўлган. Унда умумий машиналарнинг 45 фоизи иштирок этган. Эндиликда, автоконцерн бу рўйхатга деярли барча дизель автомобилларини киритган. Талаб бўйича уларнинг двигателлари «Евро-5» ва «Евро-6» экология меъёрларига жавоб бериши керак.\nДизель автомобиллари чиқарадиган газлар миқдорида азот оксиди миқдорини камайтиришга қаратилган кампания Германия тартибга солувчи идоралари билан ҳамкорликда амалга оширилади. Daimler шу мақсадларга 220 млн еврога яқин маблағ ажратади. Двигателлар билан қандай ўзгаришлар амалга оширилиши хабар қилинмаяпти.\nХўш, бундай кескин чоралар кўришга нима сабаб бўлмоқда?\nГермания ҳуқуқни муҳофаза қилувчи органлари жорий йил май ойи охирида зарарли моддаларнинг атмосферага чиқишига доир маълумотлар қалбакилаштирилганини гумон қилиб, Daimler автоконцернига тегишли бир неча идорада тинтувлар ўтказди. Кейинроқ, прокуратура Daimler ишига бевосита алоқаси борликда шубҳа билан Bosch компаниясига қарши иш очди.\n12 июлда Süddeutsche Zeitung газетаси Daimler концерни 8 йил – 2008-2016 йиллар мобайнида Европа ва АҚШда атмосферага зарарли газларни белгиланган меъёрдан юқори миқдорда чиқарувчи автомобилларни етказиб бергани ҳақида жар солди. Нашрга кўра, қоидабузарликлар 1 млн атрофидаги енгил автомобиллар ва кичик фургонларга тегишли бўлиши мумкин. Уларда OM642 ва OM651 дизель двигателлари ўрнатилган бўлиб, Штутгарт прокуратураси таъкидлашича, бу моторларда ҳақиқий кўрсаткичларни пасайтириб кўрсатувчи механизм қўлланилган.\nСуд қарорида айтилишича, Daimler шу билан масъул идоралар, хусусан, Федераль автомобиль бошқармаси талабларини бузган.\nMercedes-Benz Германия Daimler AG


Қозоғистонда чорва экспорти тақиқланди — Review.uz\nҚозоғистонда чорва экспорти тақиқланди. Бу ҳақда Қозоғистон қишлоқ хўжалиги вазирлигига таяниб Tengrinews хабар берди.\nТаъкидланишича, чорванинг қайта ишлаш ва қайта сотиш учун оммавий экспорт қилиниши гўшт маҳсулотларига нарх ошишига олиб келган. Бундан ташқари, юзага келган вазият Қозоғистонда гўштни қайта ишловчи корхоналар ва мол боқиш майдончалари камайишига олиб келган.\nУмумий ҳисобда бу корхоналар 2019 йилда ўз қувватининг ярмигагина ишлаган. Бунга асосий сабаб эса чорва экспорти юқори бўлган вазиятда хом ашё тақчиллиги ҳисобланади.\n2019 йилда Қозоғистондан 156 минг бош йирик қорамол олиб чиқилган. Ундан аксарияти – 121,6 минг боши ёки 78 фоизи Ўзбекистонга, яна 14 фоизи Арманистонга олиб чиқилган.\nШунингдек, Қозоғистондан ўтган йил 264 минг бош қўй олиб чиқилган. Унинг асосий харидори ҳам Ўзбекистон ҳисобланади. Ўзбекистонга 200 мингдан кўпроқ қўй олиб чиқилган. Шунингдек, Россия Қозоғистондан 21,5 минг, Озарбайжон 18 минг, Эрон 12 минг бош қўй сотиб олган.\nШу муносабат билан ем-хашак ва гўшт заводларининг мурожаатлари асосида 2019 йил 21 октябрдаги «Қишлоқ хўжалик ҳайвонларини экспорт қилишнинг айрим масалалари тўғрисида»ги Қишлоқ ва молия вазирликларининг қўшма буйруғига ўзгартириш киритиш тўғрисида қарор қабул қилинган. Мазкур буйруқ шу вақтгача фақат наслчилик зотини экспорт қилишни вақтинча чеклаган эди.\nТегишли ҳужжат лойиҳаси тармоқ эксперт ташкилотлари ва вилоят ҳокимиятлари билан ижобий келишилган, «Атамекен» илмий-тадқиқот бирлашмаси томонидан ижобий хулоса олинган. Ҳозирги вақтда манфаатдор давлат органлари билан мувофиқлаштириш ишлари олиб борилмоқда.


АҚШнинг 12 штати расмийлари Байденни судга берди - XABAR.INFO\nАҚШнинг 12 штати расмийлари мамлакат Президенти Жо Байденни халқ саломатлиги ва атроф-муҳитни муҳофаза қилиш мақсадида имзолаган фармони учун судга берди. Бу ҳақда «Fox News» хабар берган.\nМиссури штати Бош прокурори Эрик Шмитт томонидан берилган даъвога Арканзас, Аризона, Индиана, Канзас, Монтана, Небраска, Огайо, Оклахома, Жанубий Каролина, Теннесси ва Юта штатлари Бош прокурорлари қўшилган.\nУларнинг фикрига кўра, давлат раҳбарининг фармони ҳокимиятни тақсимлаш принципини бузади, чунки бу федераль регуляторларнинг ваколатларини кенгайтиради.\nДаъвогарларга кўра, ваколатларнинг бундай кенгайиши иқтисодиётга жиддий зарар етказиши мумкин.\nБайденнинг фармони АҚШ федераль ҳокимиятининг иссиқхона газларининг ижтимоий харажатлари кўрсаткичларини тасдиқлаш ҳуқуқини кафолатлайди, бунинг асосида федераль регуляторлар янги қоидаларни ўзгартириши ва киритиши мумкин.\nСудга мурожаат қилган штатлар расмийларига кўра, бу федераль регуляторларга «америкаликлар ҳаётининг ҳар бир соҳасига, яъни уларнинг машиналаридан тортиб музлатгичлари ва уйларига, озиқ-овқат ва электр енергияси учун тўловларига аралашишга» имкон беради.\nДавлат солиқ қўмитаси 4,6 млрд сўм маънавий зарар…\nХонанда Жасур Умировга нисбатан қўзғатилган жиноят…\nОЛДИНГИ СAХИФAБухорода 10 га яқин шахсга қасддан ОИВ инфекциясини юқтирган аёл қўлга олинди\nКЕЙИНГИ СAХИФAБухорода пора билан қўлга тушган боғча мудирасига 3 йил 6 ой муддатга озодликни чеклаш жазоси берилди


Зинокорнинг қиссаси | Azon.uz - Ахборот-таҳлилий портал\n5678 09:00 28.01.2020\nБу қисса араб диёриларидаги газеталарда тарқалган, муаллифни исмини зикр қилмайман. Чунки қиссагўйнинг мақсади фақатгина инсонлар бу воқеъадан ибрат олишлари холос.\n«Мен университетда ўқир эдим ва у ерда жуда кўп талабалар ношаръий ишларни қилишарди. Мен ҳам бир қиз билан танишиб, у билан ношаръий ишларни қилиб юрдим. Ҳатто у мендан ҳомиладор бўлиб қолди. Буни қизнинг оиласи билганидан сўнг акалари келиб мени сиқувга олишди. Мен уларга:\n«Мен синглингни танимайман, бор, ҳомила қаердан бўлганини бошқа ердан текшир!» - деб қутулдим.\nУлар мени зиддимга бирор нарса қилолмаганлиги учун мени қўйиб юборишди. Йиллар ўтди, мен бу ишни ҳатто унутиб юбордим. Кунлардан бир куни уйга кирдим, кирсам, онам ҳушидан кетиб ётган экан... Уйғотишга ҳаракат қилдим, аммо уйғонардию бақириб-бақириб сўнг яна ҳушидан кетарди...\nШу ҳолат уч маротаба такрорланди сўнг мен:\n- Онам: «Синглинг!» деб бақирар эди.\nҚўшнининг боласини олдига бориб, ёқасидан олиб, унга ҳужум қилишни бошлаган эдим, шундай гап айтдики, худди юрагимнинг ўртасига найза санчилгандай бўлди.\n«Мен сенинг синглингни танимайман, бор, ҳомила қаердан бўлганини бошқа ердан текшир!» - деди.\nСубҳаналлоҳ, мен зино қилган қизнинг акаларига айтган ибораларни худди ўзини айтди...\nЖазо амалининг ўзидан бўлди.\nҚисса шу билан тугамади.\nЖуда қаттиқ аламларни ўз ичимга ютдим. Йиллар ўтганидан кегин уйланишга қарор қилдим, тўйга тайёргарлик кўриб, никоҳ қилиб, биринчи куни билдим аёлим олдиндан зинокор аёл экан ва у менга: «Айбимни беркит, Аллоҳ айбларингни беркитади» - деди.\nИккинчи маротаба қаттиқ зарба едим ва қийинчилик билан бу қиссани ҳам ўз ичимга ютдим. У билан йиллар ўтказдим ва у менга ойдек бир қиз туғиб берди, ёши олти ёшга тўлгач, кўчадан йиғлаб келди...\nБинонинг қўриқчиси қизимни зўрлабди...\n«Улар макр қилдилар ва Аллоҳ ҳам «макр» қилди. Аллоҳ «макр» қилгувчиларнинг устасидир»(8/30).\nЗино қисса воқеа Махсус Араблар\n8011 16:00 20.02.2020\n2634 12:20 28.01.2020\nАёлларнинг ўз суратларини интернетга қўйиши оқибати\n3955 19:00 21.01.2020


Ишсизлик нафақаси кимларга ва қанча миқдорда тайинланади? Раҳбарлар ўзаро тажриба алмашди - zarnews.uz\nНарпай туманида йил бошидан буён аҳоли бандлигига кўмаклашиш марказига 2852 нафар фуқаро иш сўраб мурожаат қилган. Уларнинг 1688 нафари ишга жойлаштирилган бўлса, 841 нафари жамоат ишига жалб қилинган, 66 нафарига субсидия ажратилган, 577 нафарига ишсизлик нафақаси тайинланган.\nТуман аҳоли бандлигига кўмаклашиш марказида бўлиб ўтган семинарда шу ҳақда гапирилди.\nУшбу марказ раҳбари Эркин Тошботировга кўра, бугунги кунда туманда 313 та бўш иш ўрни бор. Марказларга мурожаат қилганларга, аввало иш таклиф қилинади. Агар мурожаатчининг мутахассислигига оид иш бўлмаса, касб ўрганишга йўналтирилади. Мурожаатчи касбга ўқишни истамаса, жамоат ишларига жалб этилади.\n- Биз учала ҳолатда ҳам фуқарога ёрдам беролмасак, унга ишсизлик нафақаси тайинлаймиз, - дейди Э.Тошботиров. - Ишсизлик нафақаси 560 мингдан 747 минг сўмгача бўлиб, ишсиз фуқарога 6 ойгача тайинланади. Олти ойгача у ишга жойлашса, ишсизлик нафақаси тўхтатилади. Шунингдек, касб-ҳунарга ўқитиш марказларида таҳсил олаётган фуқароларнинг ишсизлик мақоми берилганларига нафақа пули тўхтатилиб, стипендия берилади. Бошқа ҳолатлар учун, масалан, "Аёллар", "Ёшлар", "Темир" дафтарда турганларга стипендия берилмайди.\nСеминарда вилоят бандлик бош бошқармаси бўлим бошлиқлари, туманларнинг аҳоли бандлигига кўмаклашиш маркази раҳбарлари иштирок этди ва соҳадаги камчиликлар, муаммолар ўртага ташланди. Соҳа мутахассислари томонидан муаммоларнинг ечимига таклифлар берилди. Масалан, ёш оналарга бола учун нафақа тайинлашда ишсиз, деган маълумотнома керак экан. Ҳар бир ёш она ишсиз деб базага киритилса, ишсизлик даражаси ошиб кетар экан. Шу каби нозик ва айни пайтда ечимини кутаётган муаммолар муҳокама этилди.\nСеминар сўнгида туманда жорий йилнинг март ойида кооператив асосида иш бошлаган тикув цехи фаолияти билан таништирилди.\n- Бир кунда 45-50 минг сўм пул топаман, - деди цех тикувчиси Латофат Салимова. - Уч нафар фарзандим бор, ишимдан мамнунман. Ишимиз эрталаб соат 9:00 дан кечки 17:00 гача. Биздан кейин кечки смена қизлари келиб ишлайди. Буюртмаларимиз роса кўп. Айни вақтда қишки курткалар тикяпмиз.\nБугун Нарпайда 96 690 нафар аҳоли истиқомат қилади. Уларнинг 9 983 нафари ишсиз фуқаролардир.


Форумдан кўзланган мақсад ҳам ўзаро савдо-сармоявий ҳамкорликни ривожлантириш, биргаликда янги қўшма корхоналарни ташкил этиш, истиқболли лойиҳаларни ишлаб чиқиш ҳамда амалга ошириш масалаларни муҳокама қилишдан иборатдир.\nЎзбекистон Республикаси Бош вазирининг ўринбосари Н. Отажонов иқтисодиётни либераллаштириш, қулай инвестициявий муҳит яратиш бугун мамлакатимизда ҳаётга татбиқ этилаётган ислоҳотларнинг энг муҳим йўналишларидан бири эканлигини, чет эллик инвесторларга бизнес юритиш учун зарур барча шарт-шароит яратиб берилаётганини алоҳида таъкидлади.\nРоссия Федерациясининг саноат ва савдо вазири Денис Мантуров, ўз навбатида, Ўзбекистонда олиб борилаётган иқтисодий ислоҳотлар, айниқса, саноат тармоқларини модернизация ҳамда диверсификация қилиш, инвестиция ва бизнес муҳитини яхшилашга қаратилган кенг кўламли амалий чора-тадбирларни юксак баҳолади.\nАйтиш жоизки, мамлакатларимиз ўртасидаги алоқаларда савдо-иқтисодий, инвестициявий ҳамкорлик асосий ўрин тутади. Ўзбекистон Россияга транспорт воситалари, пахта толаси, тўқимачилик маҳсулотлари, мева-сабзавотлар, қора ва рангли металлар, турли хизматлар экспорт қилса, мамлакатимизга транспорт воситалари, кимё ҳамда қоғоз саноати товарлари, озиқ-овқат маҳсулотлари олиб келинади. 2017 йилнинг январь — август ойлари давомида ўзаро товар айирбошлаш ҳажми 3 миллиард 89,6 миллион АҚШ долларини ташкил этди.\nКейинги пайтларда давлатларимиз ўртасидаги инвестициявий алоқалар тобора кенгаймоқда. Бугунги кунда юртимизда россиялик ишбилармонлар иштирокида очилган корхоналар сони қарийб 1000 тага етгани, шундан 150 га яқини тўлиқ чет эл капитали эвазига бунёд этилгани бунинг яққол далилидир.\nЧет эллик мутахассисларга Ўзбекистоннинг иқтисодий ва инвестициявий салоҳияти, кейинги йилларда эришилаётган ютуқлар, хорижий сармоядорларга тақдим этилаётган имтиёзлар ҳақида маълумотлар берилди. Улар юртимизда яратилган қулай ишбилармонлик муҳитини юқори баҳоладилар ҳамда инвестициявий лойиҳалар юзасидан ўзаро фикр алмашишди.\nМазкур рукндаги бошқа мақолалар: « «Termiz kargo» экспорт маркази\tЯнги линия ишга туширилди »


Душанбеда “Амонатбанк” собиқ ходимининг жасади топилди (видео)\nСуғд вилояти, Жаббор Расулов туманида яшовчи 42 ёшли Икром Жабборзоданинг жасади Душанбинка дарёси бўйида топилиши унинг қариндошларини ларзага солди.\nМамлакат Фавқулодда вазиятларни бошқариш қўмитаси ўз веб-сайтида 30 март куни марҳумнинг «ўзини осиб қўйиш» ҳақидаги маълумотлар билан бир нечта фотосуратларини жойлаштирган бўлса ҳам, Икромнинг қариндошлари ўз жонига қасд қилиш версиясини рад этмоқда. Ҳуқуқни муҳофаза қилиш идоралари ушбу факт бўйича текширув бошлади.\nМарҳумнинг отаси Абдужаббор Хўжаевнинг айтишича, ўғли 29 март куни йўлда дуо олиб, Душанбега жўнаб кетган. «Ўша куни унинг кайфияти яхши эди. Кечки соат 7 ларда хотинига қўнғироқ қилиб, келганини айтди, хавотирланмасликни илтимос қилди. Шундан сўнг, у қўнғироқларга жавоб бермади», — дейди манба 5 апрель куни берган интервьюсида.\nИкром Жабборзоднинг қариндошлари ўз жонига қасд қилиш версиясини эҳтимолдан йироқ деб ҳисоблашади. «Мен унинг дарёга атайлаб келиб, ўзини осганига ишонмайман», дейди марҳумнинг отаси. Икромнинг пойтахтда «бир одам билан иши бўлганини» айтганига қарамай, нега унинг Душанбега боргани қариндошлари учун сир бўлиб қолмоқда.\nҚариндошлар бу ким бўлиши мумкинлигини ҳатто тахмин қила олмайдилар, аммо терговчиларга ҳамма билганларини айтиб беришди. Уларнинг сўзларига кўра, ҳозирда иш пойтахтнинг Шоҳмансур тумани прокуратураси томонидан тергов қилинмоқда.\nИкром Жабборзода олти ой олдин “Амонатбанк” давлат банкининг Жаббор Расулов вилоятидаги филиалининг бош бухгалтери лавозимидан олиб ташланган ва шу вақтдан бери расман ҳеч қаерда ишламаган. Баъзи дўстларининг сўзларига кўра, «у ўз бизнесини очмоқчи бўлган».\nСобиқ ҳамкасблари айтишича, у Амонатбанкда ҳеч қандай муаммога дуч келмаган ва аттестациядан ўтган йили ишсиз қолган.\nИкромнинг қариндошлари унинг қишлоқда қишлоқ хўжалиги ерлари борлигини, шу туфайли оиласи бемалол яшаши мумкинлигини айтишди. Марҳумнинг отасининг сўзларига кўра, Икром оилада тўнғич ўғил бўлган ва бўйи икки метрдан ошган, вазни 120 килограммдан ортиқ кучли одам бўлган.\nҲуқуқни муҳофаза қилиш идоралари ҳали расмий маълумот бермаган ва Фавқулодда вазиятлар қўмитаси «Суғд вилояти, Расулов тумани, Зарафшон Жаббор жамоатининг 42 ёшли фуқароси номаълум сабабларга кўра Душанбинка дарёси яқинидаги бетон блокда ўзини осди», дея хабар тарқатди.\nҚариндошлар прокуратура терговчиларининг хулосасини кутмоқдалар ва фактни холис текширилишини умид қилишмоқда.


hidoyat.uz – “Мовароуннаҳр” нашриётининг сайти - Ҳурмат қилган ҳурмат топади\nҲурмат қилган ҳурмат топади\nМуқаддас динимиз кексаларни ҳурмат қилиш, уларга иззат-икром кўрсатишга тарғиб этади. Бундай хайрли амал Аллоҳнинг амри ва Расулуллоҳ (соллаллоҳу алайҳи ва саллам)нинг суннатидир. Каломуллоҳда марҳамат қилинади: “Биз инсонни ота-онасига яхшилик қилишга буюрдик” (Аҳқоф, 15).\nКексалар деганда биринчи навбатда ота-оналаримиз кўз олдимизга келишини инобатга олсак, уларнинг ҳурматини жойига қўйиш билан Аллоҳ амрини бажарган бўламиз. Муборак ҳадислардан бирида Пайғамбаримиз (соллаллоҳу алайҳи ва саллам): “Ёш йигит кекса кишини ёши улуғлиги учун ҳурмат қилса, Аллоҳ таоло уни ҳам кексайганида ҳурмат қилинадиган инсонлар қаторига қўяди”, деганлар (Термизий ривояти). Демак, кексаларни эъзозлашдан биринчи навбатда ўзимиз манфаат топар эканмиз. Қолаверса, “Қадр кўрсатган қадр топади”, деган ҳикмат бежиз эмас. Зеро, қадрлаш – ўзликни англаш, демакдир. Бу ҳикмат замирида имон бутлиги, ахлоқий комиллик, диний ва миллий қадриятларимизга чуқур ҳурмат мужассам.\nРасулуллоҳ (соллаллоҳу алайҳи ва саллам): “Агар орангизда мункиллаган қариялар, ўтлаб юрган чорва ҳайвонлари ва эмизикли чақалоқлар бўлмаганида, балолар бошингизга селдай оқиб келарди”, деганлар. Бундан англашиладики, хотиржам турмуш, баракотли ҳаёт кечиришнинг бир сабаби кексаларимизнинг ёнимиздалигидир.\nКексаларни эъзозлаш, уларга яхши муносабатда бўлиш қонунчилигимизда ҳам ўз ифодасини топган. Конституциямизда ҳар ким қариганда, меҳнат лаёқатини йўқотганда, шунингдек, боқувчисидан маҳрум бўлганда ва қонунда назарда тутилган бошқа ҳолларда ижтимоий таъминот олиш ҳуқуқига эга, ёлғиз кексаларнинг ҳуқуқлари давлат ҳимоясида, вояга етган, меҳнатга лаёқатли фарзандлар ўз ота-оналари ҳақида ғамхўрлик қилишга мажбур экани белгилаб қўйилган.\nАна шу тамойиллар асосида мамлакатимизда кексаларни эъзозлаш, уларнинг ҳуқуқ ва манфаатларини ҳимоя қилиш бўйича кенг кўламли ишлар амалга оширилмоқда, уларга ажратиладиган ижтимоий таъминот – нафақа ва пенсиялар миқдори муттасил ошиб бораётир. Жорий – 2015 йилни “Кексаларни эъзозлаш йили”, деб эълон қилиниши бу борада амалга оширилаётган хайрли ишлар самарадорлигини янада юқори босқичга кўтарилишига хизмат қилади. Муҳтарам Юртбошимиз таъкидлаганларидек, “...бугун турли соҳаларда эришаётган ютуқларимизда ота-оналаримиз, мўътабар қарияларимизнинг унутилмас ва улкан хизмати борлигини, биз улар олдида умрбод қарздор эканимизни унутмаслигимиз, қўлимиздан келганича уларнинг оғирини енгил қилишни ўзимизнинг инсоний бурчимиз, деб билишимиз лозим”.\nЗомин тумани “Қора тепа” масжиди имом ноиби


9 апрель куни баъзи жойларда қисқа муддатли ёмғир ёғади — Sof.uz\n9 апрель куни баъзи жойларда қисқа муддатли ёмғир ёғади\nЎзбекистон ҳудудларида 9 апрель, шанба куни кузатиладиган об-ҳаво маълумотини эълон қилинди.\nҲаво ўзгариб туради, кечаси бироз қисқа муддатли ёмғир ёғиши, момақалдироқ бўлиши мумкин. Кундузи ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 14-16о, кундузи 27-29о бўлади.\nҲаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда чанг тўзон билан 17-22 м/с гача кучайиши мумкин. Ҳарорат кечаси 12-17°, кундузи 25-30° бўлади.\nҲаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 14-19°, кундузи 28-33° бўлади.\nҲаво бироз булутли бўлади, баъзи жойларда ўзгариб туради, кечаси ва эрталаб баъзи жойларда қисқа муддатли ёмғир ёғиши, момақалдироқ бўлиши мумкин. Шамол шарқдан 7-12 м/с тезликда эсади, чўл ҳудудларда 17-22 м/с гача кучайиши, баъзи жойларда чанг тўзон билан кузатилиши мумкин. Ҳарорат кечаси 14-19°, кундузи 28-33° бўлади.\nҲаво бироз булутли бўлади, баъзи жойларда ўзгариб туради, кечаси ва эрталаб баъзи жойларда қисқа муддатли ёмғир ёғиши, момақалдироқ бўлиши мумкин. Шамол шарқдан 7-12 м/с тезликда эсади, Жиззах вилоятида 17-22 м/с гача кучайиши, баъзи жойларда чанг тўзон билан кузатилиши мумкин. Ҳарорат кечаси 12-17°, кундузи 25-30° бўлади.\nҲаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 12-17°, кундузи 25-30° бўлади.\nҲаво ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шамол шарқдан 7-12 м/с тезликда эсади, момақалдироқ пайтида 17-22 м/с гача кучайиши мумкин. Ҳарорат кечаси 8-13°, кундузи 17-22° бўлади.


Еврокомиссия газ ва атом энергетикасини “яшил” энергетика деб ҳисоблашни таклиф қилди\nЧехиядаги Тамелин АЭСи\nЕврокомиссия газ ва атом энергетикасини муайян шарт-шароитларда “яшил” энергетика деб ҳисоблашни таклиф қилди. Тегишли ҳужжат лойиҳаси ЕИга аъзо мамлакатларга юборилди, дея хабар қилди Германиянинг dpa агентлиги ҳамда Financial Times газетаси.\nМазкур таклиф иттифоқни узоқ муддатли молиялаш дастурларини қабул қилиш доирасида тайёрланган бўлиб, қизғин баҳс-мунозараларга сабаб бўлади, дея қайд этган dpa. ЕИ мамлакатларида энергетиканинг ушбу турларига муносабат бир-биридан кескин фарқ қилади.\nГаз энергетикаси тарафдорлари унинг кўмир энергетикасига нисбатан тозалиги, атом энергетикаси тарафдорлари эса унинг карбонат ангидрид ажралиб чиқишига таъсир этмаслигини иддао қиладилар.\n2030 йилдан кейин қуриладиган табиий газда ишловчи электр станцияларида иссиқхона газларини чиқариш қатъиян чекланади, дейилган Еврокомиссия таклифида. АЭС лойиҳалари эса, қурилишга рухсат 2045 йилга қадар олинган тақдирда, “яшил” деб ҳисобланади.\nТаклиф танқидчиларига кўра, газ станциялари ҳақида гап кетганда “тозароқ” дегани “тоза” дегани эмас, атом энергетикаси эса хавфли чиқиндиларни утиллаштиришни талаб қилади, қолаверса, АЭСларда авариялар юз бериши хавфини ҳам ҳисобга олиш лозим.\nАтом энергетикасининг энг жиддий мухолифларидан бири ЕИнинг энг иқтисодий қудратли мамлакати бўлмиш Германиядир. 31 декабрь куни Берлин мамлакатда қолган олти АЭСдан учтасини ёпган. Қолган учтасини 2022 йил охиригача ёпиш режаланмоқда.\nАйни пайтда Евроиттифоқнинг иқтисодиёти ҳажми бўйича иккинчи мамлакати бўлмиш Франция электр энергиясининг 70 фоизини АЭСларда ишлаб чиқаради ва қарийб 20 йил аввал тўхтаб қолган атом станциялари қурилишини давом эттиришни режаламоқда.\nЕврокомиссия таклифи рад этилиши учун ЕИ аҳолисининг камида 65 фоизини тамсил этувчи 27 ҳукуматдан камида 20 таси ёхуд Европарламентдаги 705 депутатдан 353 нафари унга қарши чиқиши керак.


17/Февраль/2021 Иқтисодий дипломатия\nЭрон компанияси Фарғонада йирик кимёвий мажмуа қуришни режалаштирмоқда\nТОШКЕНТ, 17 февраль. /«Дунё» АА/. Фарғона вилояти ҳокими Хайрулло Бозоров Эроннинг “Gharavi Chemical Industries Group” компанияси вакиллари билан учрашди, деб хабар бермоқда “Дунё” АА мухбири УзА маълумотига таяниб.\nТадбирда мамлакатимизга инвестиция жалб қилиши борасида ишлаб чиқилган бизнес-лойиҳа бўйича тақдимот ўтказилди.\nКимёвий маҳсулотлар ишлаб чиқарадиган 12 та корхонани бирлаштирган “Gharavi Chemical Industries Group” компанияси 40 турдан ортиқ маҳсулотни дунёнинг 20 га яқин мамлакатига экспорт қилади. Кимёвий маҳсулот ишлаб чиқарувчи корхоналарни барпо этиш ҳамда маҳсулот ишлаб чиқаришни ташкил этиш бўйича катта тажрибага эга компания Фарғона вилоятида ҳам шундай мажмуа қуришни режалаштирмоқда.\nЛойиҳа доирасида уч босқичда 15,2 миллион доллар миқдорида инвестиция киритилиб, ички бозор, қолаверса, МДҲ давлатлари ва Европага экспорт қилиш учун кимёвий ўғитлар, чорва озуқаси учун биологик фаол қўшимчалар ишлаб чиқарилади. Бунинг учун “Қўқон” эркин иқтисодий зонасидан жой ажратиш кўзда тутилган.\nВилоят ҳокими мажмуа лойиҳасини ҳар томонлама қўллаб-қувватлашга тайёр эканини билдирди.\nМулоқот давомида ўзаро ҳамкорлик кўламини кенгайтириш масалалари муҳокама қилинди.\nРивожланиш бўйича ҳамкор тузилмалар Ўзбе...\nИнвестиция ва ташқи савдо вазирлигида 40 дан ортиқ ривожланиш бўйича ҳамкор тузилмалар вак...\nЖиззахда етиштирилаётган заъфароннинг Ит...\nКеча «BMB Trade Group» компаниясининг кузатув кенгаши раиси Бекзод Маматқулов ва Италияни...


Роналду ҳакамлар орасида йиқилишлари билан машҳур эди – Марк Халси | Qalampir.uz\nРоналду ҳакамлар орасида йиқилишлари билан машҳур эди – Марк Халси\nСпорт\t11 Сентябрь 2021 22:58 6337\nАнглиялик футбол ҳаками Марк Халси 12 йиллик танаффусдан сўнг, МЮ сафида дублга эришган Криштиану Роналду иштирокидаги ўйинларни қандай ўтказганини айтиб берди.\n“Роналду ҳакамлар орасида йиқилишлари билан машҳур эди. У ҳар доим жарима зарбасини талаб қилган. Фаолиятим давомида унинг ўйинларида 18 маротаба ҳакамлик қилганман, бироқ иккита учрашувни аниқ эслайман.\n2007 йил декабрь ойи... “Энфильд”да “Ливерпуль” – “Манчестер Юнайтед” ўйинида қизиқ ҳолат юз берди. Ўйин бошланишидан аввал мен тангани ён ҳакамга топширдим. Роналду менинг ёнимда турганди. Мен унга арзимаган вазиятда ҳам йиқилаверса ҳуштак чалмаслигимни айтдим. Қийинчиликка дуч келмаслик учун аввалдан уни огоҳлантирдим. У менга қаради ва жилмайиб қўйди. Учрашувнинг дастлабки дақиқалариданоқ атайин қилгандек, контактлардан бирида ётиб олди ва жарима зарбаси талаб қилди. Мен эса унга бақириб, айтганларимни яна бир марта эслатдим. Роналду ипакка ўхшарди”, дейди Халси.\nНафақадаги ҳакам, Роналдунинг йил сайин ўсиб боргани ва характерига ҳам тўхталиб ўтди:\n“Сэр Алекс Фергюсон ва унинг жамоаси Криштиануни “оёққа турғизиш” учун жуда кўп меҳнат қилганига шубҳа қилмайман. Ўтган йиллар давомида португалияликнинг жисмоний ҳолати уни кучли футболчига айлантирди ва АПЛга мослашди.\nFIFA рефериси сифатида охирги халқаро ўйиним 2006 йил октябрь ойида Португалия ва Озарбайжон терма жамоалари ўртасидаги Европа чемпионати саралаш баҳси бўлди. Ўйиндан сўнг, Роналду ҳакамлар хонасига кириб, ўзининг имзоси туширилган футболка совға қилди ва мени олқишлади. Мен унинг яхши йигит эканлигини тушундим. Премьер лига баҳсларида кўп тортишганимизга қарамай, доимо яхши муносабатда эдик”.\nЭслатиб ўтамиз, Криштиану Роналду “Манчестер Юнайтед”да ўтказган олти мавсуми давомида 292 та ўйинда майдонга тушиб, рақиблар дарвозасини 118 марта ишғол этган. “Манчестер Юнайтед” билан 3 марта АПЛ чемпионлиги ва Чемпионлар лигаси олтин медалини қўлга киритган.\nАПЛ Манчестер Юнайтед Роналду Марк Халси\n04 Июль 13:26 74018\n03 Июль 12:03 73299\n03 Июль 14:19 48796\n04 Июль 16:52 46981\n05 Июль 20:00 45211


Давлат хизматлари марказларида янги униформа жорий...\n15.02.2019 16:44 0 196\nДавлат хизматлари марказларида бугун, 15 февралдан ходимлар учун янги униформа жорий этилди. Бу ҳақда «Xabar.uz»га ДХА Жамоатчилик ва ОАВ билан алоқалар бўлими маълум қилди.\nҲар қандай хизмат кўрсатиш масканига келувчиларнинг эътиборини биринчи ўринда бу ерда ишловчиларнинг ташқи кўриниши, уларнинг муомала маданияти, очиқлиги тортади. Давлат хизматлари агентлиги шу жиҳатлар билан бирга, ҳар бир келувчининг фикр-мулоҳазаларини ҳам ҳисобга олмоқда.\nУниформани ишлаб чиқишда ҳар бир ходимнинг индивидуал имижи ташкилот ҳақида умумий баҳо берувчи ягона корпоратив элемент эканлиги асос қилиб олинган.\nЯнги форма ходимларнинг қатъияти ва ишчанлигига урғу бериб, қулай ва ихчам. Униформа комплектлари ўз ичига махсус каштага эга пиджак ва нимча, шунингдек эркакларда тўплам билан битта рангдаги галстук ва шим, аёлларда учбурчак бўйин рўмоли ва юбкаларни қамраб олади. Умуман олганда, Давлат хизматлари марказлари ходимлари ўз касбларига муносиб кўринишда бўлади.\nУниформани жорий этишдан кўзланган мақсад бюрократ-амалдорлар стереотипини йўқ қилиб, халққа очиқ бўлган давлат хизматчилари янги тимсолини яратиш эканлиги таъкидланмоқда.\nдавлат хизматлари униформа


Коронавирус сабаб азага айланган тўй! - Zamin.uz\nКоронавирус сабаб азага айланган тўй!\nИнсон ҳаётида никоҳ тўйи унутилмас онларга бой ҳисобланади. Бироқ ҳозирги оғир ва таҳликали шароитда тўй маросимлари фақатгина жиддий муаммоларга сабаб бўлишини ҳаётий мисоллардан ҳам кўриб гувоҳи бўляпсиз, албатта. Эслаганда қувончдан юракни ҳаяжонга солиш ўрнига фақатгина маҳзун қилувчи тўйлардан бири Ҳиндистонда июнь ойида бўлиб ўтди.\n26 яшар куёвда тўйдан кейин COVID-19 аниқланди ва зудлик билан шифохонага олиб кетилди. Муолажаларга қарамай, куёв ўз тўйидан икки кун ўтгач вафот этди. Тўйда қатнашган 300 та меҳмоннинг 111 тасида вирус аниқланган бироқ келин ва унинг яқинларига вирус юқмаган. Тўйга келган меҳмонларнинг 200 нафари эндиликда куёвнинг дафн маросимида қатнашишди.\nҚаттиқлаштирилган карантин чора-тадбирларидан сўнг Ҳиндистонда 50 кишилик тўйларга рухсат берилган, дафн маросимлари эса 20 кишилик қилиб белгиланганди. Статистик маълумотлар эса Ҳиндистонда айни пайтдаги COVID-19 нинг тарқалиш тезлиги ниҳоятда юқорилигини кўрсатиб турибди. Бугунги кунга қадар бу ерда вирусга чалинганлар сони жами 607000 та бўлиб, шулардан 17000 таси бу дунёни тарк этган. “Замин” янгиликларини “Youtube”да кузатиб боринг\n6-06-2020, 15:22, Жамият


Томорқаларчиларнинг қувончи чексиз | O'zLiDeP\nТоморқаларчиларнинг қувончи чексиз\nO‘zLiDeP Сиёсий Кенгаши Ижроия қўмитаси ва Қашқадарё вилоят, туман Кенгашлари ходимлари, маҳаллий Кенгаш депутатлари ҳамда партия фаолларидан иборат ишчи гуруҳи Ғузор туман Ярғунчи қишлоғида бўлдилар. Қишлоқда 974 хонадон бўлиб, 5491 нафар аҳоли истиқомат қилади. Оқова сув йўқлиги боис томорқаларга деҳқончилик қилиши имкони йўқ эди. Туман кенгашидаги партия депутатлик гуруҳи ташаббуси ва депутат Таваккал Раҳимовнинг саъй ҳаракатлари билан қишлоқ ҳудудида 4 та артезиан қудуғи қазиш “Обод қишлоқ” дастурига киритилди. Мана бир неча ойдирки, бу артезиан қудуқлар чиқаётган сув билан нафақат аҳолининг ичимлик суви таъминоти яхшиланди, балки томорқалардан самарали фойдаланиш имкони яратилди.\n- Биз ярғинчиликлар юртбошимиздан чексиз миннатдормиз,-дейди ярғунчилик Эрмат Жўраев. – “Обод қишлоқ” дастури бизнинг дилимиздаги гап бўлди. Халқимизнинг кўп йиллик энг олий орзуси ушалди. Эндиликда томорқаларимиз яшнаб турибди. Одамлар рўзғорларидан ортган сабзавотни бозорга олиб чиқиб, даромад топишаяпти. Партия фаоллари билан суҳбат ниҳоятда қизиқарли бўлди. Кўпчилик ёшларимизда тадбиркорлик қилиш истаги пайдо бўлди. Энг муҳими, биз ярғунчиликлар мамлакатимизда юртбошимиз томонидан амалга оширилаётган ислоҳотларни самарасини ўз кўзимиз билан кўрдик. Қалбимизда бахтли эртамизга бўлган ишонч пайдо бўлди.\nРахманова Гульнара УзЛиДеП Тахтакупир туман Кенгаши ижрочи котиб 2018-08-19 08:01:23\nПартиямиз фаолларидан иборат ишчи гуруҳи жойларга чикиб халкимизнинг яшаш шароийтлари билан якиндан танишиб муоммаларини урганиб ердам курсатишларини бу мактовга лойик. Партиямизнинг жамиятдаги урни билинади, халкимизнинг келажакга ишончи ортади


01:51 / 26.01.2019 18500\nМарк Цукерберг — Facebook ижтимоий тармоғининг ишлаб чиқувчилари ва асосчиларидан бири, миллиардер, Times версиясига кўра 2010 йил кишиси. Forbes журнали 2019 йил январь ойи ҳолатига кўра, унинг бойлигини 53,8 миллиард долларга баҳолади. 34 ёшли Цукерберг Forbes нашри томонидан тузилган энг ёш миллиардерлар рўйхатидан ўрин олган.\nКасалликларга қарши кураш\nМарк Цукерберг ва унинг турмуш ўртоғи Присцилла Чан 2015 йилнинг 1 декабрида, қиз фарзандларининг туғилишига ўзларининг Chan Zuckerberg Initiative (CZI) фонди фаолиятини йўлга қўйишганида Facebook акцияларидаги улушларининг 99 фоизини хайрияга йўналтиришга ваъда беришган. Шу тариқа улар Билл Гейтс ва Уоррен Баффет томонидан юритилувчи "Ҳадя қасамёди" кампанияси иштирокчисига айланишган.\nБугунга келиб фонд 250 нафар ходимга эга, уларнинг ярми - технологик сектор вакиллари. CZI мақсади — таълим ва тиббиётни ривожлантириш. Фонд миссияларидан бири — касалликлар профилактикаси ва уларни даволаш учун илмий тадқиқотларни қўллаб-қувватлаш.\n"Келгуси юз йил ичида аксарият касалликлар, айниқса, юрак касалликлари, саратон, инсульт, нейродегенератив ва инфекцион касалликларнинг олдини олиш ва даволаш учун реал имконимиз бор".\nҚатор экспертлар глобал вазифа соддалаштирилган бундай миссияни танқид қилишди. Бироқ дунёнинг энг бадавлат кишиларидан бири ҳисобланган Билл Гейтс Цукербергни унинг ташаббусида қўллаб-қувватлади.\n2016 йилда Цукерберг ва Чан келгуси ўн йилликда тиббий тадқиқотларни молиялаштириш учун 3 миллиард доллар йўналтиришга ваъда беришган, бундан мақсад - дунёдаги барча касалликларни енгиш экани қайд этилган.\n2018 йилнинг сентябрида Цукерберг Facebook акцияларини 13 миллиард долларга сотишга ваъда берди. Бугунга келиб у Facebook акцияларининг деярли 29 миллионини умумий ҳисобда 5 миллиард доллардан ортиқ суммага сотган ва бу маблағни Chan Zuckerberg Biohub тиббий тадқиқот марказига йўллаган.\n2018 йилнинг февраль ойи маълумотларига кўра, Марк Цукерберг ўз акцияларини 500 миллион долларлик суммага сотди - Reuters'да шу ҳақидаги маълумот чоп этилди.\nChan Zuckerberg Biohub (CZB) ташаббусларидан бири — "Инсон ҳужайралари атласи" лойиҳаси. Унинг мақсади инсон организмининг ҳар бир ҳужайраси харитасини акс эттиришдан иборат. Ушбу лойиҳани амалга оширишга қанча маблағ сарфлангани номаълум.\n12,5 миллион доллар йўналтирилган яна бир лойиҳа — биологик тадқиқотлар учун молекулалар, ҳужайралар ва тўқималар визуализацияси жиҳозларини ишлаб чиқиш. Лойиҳа доирасида олимлар яқин 3-5 йил учун Америка визуализация марказларида тадқиқотларни молиялаштириш имконига эга бўлишади.\n"Бизнинг дастуримиз биотиббиёт ривожини сезиларли даражада тезлаштириши мумкин, бунда такомиллаштирилган дастурий ва қурилмавий визуализация таъминоти, шунингдек биологлар ва технологик экспертлар ўртасидаги ҳамкорлик муҳим аҳамиятга эга".\nCZB илмий бўлими раҳбари\nШунингдек CZI тадқиқот маркази:\nMeta номли қидирув тизимига эга бўлди, у олимларга зарур илмий нашрларни осонгина топишга ёрдам беради;\nНью-Йоркдаги Cold Spring Harbor лабораторияси билан bioRxiv хизматини йўлга қўйишда ҳамкорлик қилади, унинг ёрдамида биологлар илмий ишларни излашади ва уларни ўзаро алмашишади;\nБиологик фанларга доир тадқиқотлар учун маълумотлар базасини яратаётган Protocols.io стартапи билан ҳамкорлик қилади, мақсад - тадқиқотлар усуллари ҳақидаги маълумотлар билан бўлишиш;\nМаслаҳатлашув гуруҳига қўшилди ва ASAPbio нотижорат илмий ташкилоти учун 150 минг доллар миқдоридаги грантни тақдим этди, мақсад - биология йўналишидаги илмий тадқиқотлар ва мақолаларни рағбатлантириш;\nБиологик тадқиқотлардаги визуализация учун очиқ чиқиш кодига эга дастурий таъминотни қўллаб-қувватлади. Танланган иштирокчиларга грантлар берилади. Бугунга қадар уч лойиҳа тасдиқланган — scikit-image, Fiji ва CellProfiler;\nCZI Neurodegeneration Challenge Network ташаббуси доирасида 51,95 миллион доллар ажратилган 17 тадқиқотни танлаб олди. Олимларнинг вазифаси — Альцгеймер касаллиги, склероз, Паркинсон каби қатор касалликларнинг нейродегенератив бузилиш бирламчи сабабларини тушуниш.\n2010 йилда Марк Цукерберг Startup:Education жамғармасини ташкил қилди ва Ньюарк давлат мактаблари учун "Опра Уинфри шоуси"га 100 миллион доллар ваъда қилди.\nЖамғарма фаолияти Ньюарк (Нью-Жерси штати) ва АҚШнинг бошқа шаҳарларидаги таълим тизимини яхшилашга қаратилган.\n2012 йилда Цукерберг 18 миллион Facebook акциясини Кремний водийси Жамоатчилик фондига ҳадя қилди.Акциялар нархи 498 миллион долларни ташкил қилди. Пуллар таълим хайрия дастурларига йўналтирилди.\n2013 йилда Startup:Education ташаббуси доирасида Цукерберг Panorama Education стартапини молиялаштирди. Массачусетс лойиҳаси умумий ҳисобда 4 миллион долларни жалб қилди. Пуллар SoftTech VC, Google Ventures, Йель университети ҳамда A-Grade'га сафарбар этилди. Бу мактаб ўқувчилари, уларнинг ота-оналари ва педагоглар билан алоқа қилиш учун маълумот ва таҳлил йиғиш платформаси ҳисобланади. 2013 йилнинг октябрига келиб АҚШнинг 4 мингдан зиёд мактаби Panorama Education платформасидан фойдаланган.\nЦукерберг, Билл Гейтс ва Twitter асосчиси Жек Дорси, LinkedIn асосчиси Рейд Хоффман ҳамда Google, Amazon, Microsoft каби нуфузли компаниялар 2013 йилда Code.org нотижорат ташкилотига қизиқиш билдиришди. Компания мақсади - АҚШдаги ҳар бир мактабда ахборот технологияларини сифатли ўқитиш ва ўқитувчиларга бу фандан билим беришни ўргатиш.\nCode.org хайрияпарварлар орқали қанча пул тўплаганини ошкор қилмади. 50 та мактабда ҳафтасига бир марта бир соатдан дастурлаш машғулотлари киритилди ва бунинг учун ноутбуклар ажратилди. Шу тариқа, 10 миллион мактаб ўқувчиси дастурлашни ўрганди. Стартап шу йўл билан технология саноатидаги дастурчилар етишмовчилиги муаммосини бартараф этишга умид билдиради.\n2015 йилда Цукерберг ва Чан фонди ўқувчиларнинг индивидуал ютуқларини ўлчашга мўлжалланган дастурий таъминот ишлаб чиқиш билан шуғулланувчиMastery Connect компанияси учун 5 миллион доллар ажратди.\nШунингдек Цукерберг 2015 йилда экспериментал таълим берувчи Altschool мактаблар тармоғига ҳам 100 миллион доллар йўллади. Лойиҳа доирасида ҳар бир ўқувчи учун индивидуал режа ишланади, бу бошланғич таълим сифатини яхшилаш йўлида хизмат қилади.\n2017 йилда Цукерберг ва Гейтс бирлашиб, New Profit мактабларидаги индивидуал таълим дастурлари учун 12 миллион доллар грант ажратишди.\nCZI шунингдек New Profit'га Proximity акселераторини яратиш учун 750 минг доллар миқдорида қўшимча грант ажратди, бу ижтимоий тадбиркорларга ўз фаолиятини амалга оширишга ёрдам беради.\nBreakthrough Energy Ventures жамғармаси — соф энергетика\nBreakthrough Energy Ventures'га 2016 йилда асос солинган. Инвесторлар қаторига Цукербергдан ташқари Билл Гейтс, Майкл Блумберг, Рейд Хоффман ва бошқа миллиардерлар киради. Жамғарма соф энергетика, биоёқилғи ва экология ҳамда иқлим учун хавфсиз қурилиш материаллари билан шуғулланишни режалаштирган.\nЖамғарма Form Energy ва Quidnet Energy'га 1 миллиард доллар инвестиция киритган. Form Energy ҳамёнбоп ва узоқ вақтга чидамли юқори сиғимли қайта тикланувчи батареяларни ишлаб чиқаради.\nРобототехника ва сунъий интеллект\n2014 йилнинг мартида Марк Цукерберг, Илон Маск ва Эштон Кутчер инсон мияси неокортексини ўрганувчи ва уни компьютер коди функциясига ўтказишга ҳаракат қилаётганVicarious компаниясига умумий ҳисобда 40 миллион доллар инвестиция киритишди. Неокортекс тана, нутқ ва фикрлаш назорати учун жавоб беради. Инвесторларнинг ҳар бири айнан қанча маблағ сарфлагани номаълум.\nVicarious мия функциясини кодга айлантириш орқали инсон каби фикрловчи ва билим олувчи дастурий таъминотни яратишни режалаштирмоқда. Компания ишланмаларидан бири — тасвир ва видеоларни инсон сифатида қабул қилувчи визуал тизим.\nШунингдек Vicarious сайтларда одамларни роботлардан фарқлаш учун қўлланувчи капчиларни ҳал қилувчи дастурий таъминотни яратди, 2017 йилда эса уни модификация қилди.\n2016 йилда Asana жамоавий ишни режалаштирувчи стартапи 50 миллион доллар сармоя тўплади. Маблағларни йиғишда венчур капиталистлар ҳамда Марк Цукерберг ва Присцилла Чан иштирок этишди. Сармоядорларнинг ҳар бири айнан қанчадан маблағ йўллагани номаълум.\n2008 йилда Facebook ҳаммуассиси Дастин Московиц ва Google ҳамда Facebook'нинг собиқ муҳандиси Жастин Розенштейн Asana фаолиятига асос солишди. Asana - жамоавий мулоқот имконига эга вазифалар режалаштирувчиси. Илова тез танилди. Ҳозирда Google, Lyft, Uber, Airbnb каби машҳур компаниялар илова мижозлари ҳисобланади. 2018 йилда компания қиймати 1,5 миллиард долларга баҳоланди.\n2018 йилнинг октябрида Chan Zuckerberg Biohub жамғармаси тиббий мақсадларда океанни тадқиқ қилишга доир янги дастури ҳақида эълон қилди, маълум бўлишича, бунга 14 миллион доллар ажратилади. Тадқиқотлар коралларнинг ҳужайра механизмларини ўрганишга йўналтирилган, зеро улар узоқ йиллар давомида саратонга чалинмай яшай олиши ва катталашиши мумкин.\nШу билан бирга, балиқлар мияси ҳужайра регенерациясини ўрганишга ҳам маблағ йўлланади. Ушбу сумманинг 4 миллион доллари микробиомани тадқиқ қилишга ажратилади. Олинган билимлар тиббиётда қўлланилади.\nBreakthrough Prize мукофоти\nBreakthrough Prize 2012 йилда Юрий Мильнер томонидан таъсис этилган. Дастлаб мукофот фундаментал физикадаги ютуқлар учун топширилар эди, мукофот фонди эса 3 миллион долларни, яъни Нобель мукофотидан икки баравар катта суммани ташкил қилган.\n2013 йилда Марк Цукерберг ва Присцилла Чан, Google асосчиси Сергей Брин ва унинг турмуш ўртоғи, хитойлик миллиардерлар Ма Хуатэн ва Жек Ма ташаббусни қўллаб-қувватлашди. Иштирокчиларнинг ҳар бири мукофот фондига қанчадан маблағ йўналтиргани номаълум.\nБироқ биргаликдаги саъй-ҳаракатлар билан мукофот фонди 22 миллион долларгача оширилди. Шу билан бирга, номинациялар сони ҳам кўпайди - тиббиётдаги янгиликлар учун тўрт мукофот ҳамда математика ва физикадаги ютуқлар учун уч мукофот қўшилди. Бундан ташқари, истиқболли илмий ишлар ва тадқиқотлар учун топширилувчи "Янги уфқлар" олтин мукофоти киритилди.


Қирғизистон мухолифати етакчиси, собиқ бош вазир Феликс Қуловга оммавий тартибсизлик уюштириш айби қўйилди.\n10 апрел 2021, Тошкент вақти: 17:45\nБу айблов Ф.Қуловга мухолифатнинг апрель ойида Бишкекда ўтказган норозилик намойишлари асосида илгари сурилган. Намойишларда мухолифатчилар президент Қурманбек Бақиев истеъфоси ва конституцияга ўзгартишлар киритишни талаб қилганди. Хавфсизлик кучлари бир неча кун давом этган намойишни куч билан тарқатиб юборганди.\nБундан аввал оммавий тартибсизлик уюштириш айби Ф.Қулов тарафдорлари Умурбек Сувоналиев, Умурбек Абдураҳмонов ва Адилет Айтикеевга ҳам қўйилган эди.


Россияда 26 ёшли ўзбекистонлик бир оиланинг 4 аъзосини ўлдирганликда гумонланиб, ҳибсга олинди - Darakchi\nДУНЁ 03.03.2021, 08:42\nНижний Новгородда 28 февраль куни олти кишилик оиланинг тўрт аъзоси ўлдирилди. Мазкур қотиллик ўзбекистонлик 26 ёшли меҳнат муҳожири Шарофиддин Амиров томонидан содир этилган деб гумон қилинмоқда. Бу ҳақда "Meduza" хабар бермоқда.\nТергов маълумотларига кўра, оиласи томонидан ёрдамчи ишчи сифатида ёлланган 26 ёшли эркак гаражда 64 ёшли нафақахўрга ҳужум қилиб, кейин уйга кириб, 63 ёшли хотинига пичоқ билан жароҳат етказган, шундан сўнг у қизи ва олти ёшли набирасини ўлдирган. Эркак катта миқдордаги пул ва қимматбаҳо нарсаларни ўғирлаб, кейин ғойиб бўлган.\nУшбу жиноятда ўзбекистонлик меҳнат муҳожири гумон қилинмоқда. Унинг исми Шарофиддин Амиров, у кўп йиллар Россияда яшаган. Унинг Россияда ишлаш учун рухсатномаси муддати июль ойида тугагани маълум бўлди. Ўзбекистонлик эркак марҳумларнинг оиласига уй қуришда, гул ўстиришда ва бошқа уй ишларида ёрдам бериб келган.\nАйрим маълумотларга кўра, қотилликдан олдин оила боши Королев ва ходим ўртасида жанжал бўлган. Бошқа манбаларга кўра эса ишчи доимий равишда оиласи билан жанжаллашган ва унинг "сабр-тоқати тўлган".\nҚотилликда гумонланувчига унинг таниши яширинишга ёрдам берди, дейилмоқда хабарларда. 1 март куни гумонланувчи қўшни Владимир вилоятида ҳибсга олинган ва сўроқ қилиш учун Нижний Новгородга олиб кетилган. У билан бирга жиноятга шерикликда гумон қилинувчи ҳибсга олинган. Буюк Британияда гумондорни ҳибсга олиш ва сўроқ қилиш видеоси, шунингдек, қотиллик жойидан олинган кадрлар чоп этилди. Тергов қўмитаси икки ёки ундан ортиқ шахсни, шунингдек, вояга етмаганни ўлдириш (Россия Федерацияси Жиноят кодексининг 105-моддаси 2-қисмининг «а» ва «с» бандлари) бўйича жиноий иш қўзғади.


Минерал вата ишлаб чиқаришда минтақа лидери бўладиган Angren Insulation заводи ташкил этилди - Xalq so'zi\n16:28 22 Oktyabr 2019 Jamiyat\nБу ҳақда Тошкент вилоят ахборот хизмати хабар берди. Минерал вата – қурилиш саноатида бино деворлари, шифтидан тортиб пойдеворигача иссиқликни сақлаш воситаси сифатида доимий фойдаланилмоқда. Чунки шундай қопламалар исталган бинонинг иссиқликни сақлашида яхши натижа кўрсатади ва бинони иситиш учун камроқ энергия сарфланишига сабаб бўлади.\nМасалан, кондиционер, иситиш батареялари, иситиш қозонларини камхарж вариантларга алмаштиргандан кўра, уйдан иссиқлик чиқиб кетадиган жойларни минерал вата билан таъмирлаш кўпроқ фойда беради. Шунингдек, халқаро статистикаларга кўра, энергияни сақлаш давлатнинг энергия тежашдаги харажатларини 30 фоизга арзонлаштиради.\nЗавод шу маҳсулотни ишлаб чиқариш ҳамда экспорт қилиш бўйича Ўзбекистонни минтақа етакчилигига олиб чиқиши кўзда тутилган. Минерал вата маҳсулоти биргина Ўзбекистоннинг ўзидаги қурилиш ишларида кенг масштабда фойдаланилса, БМТ ҳисоб-китобларига кўра, йилига 10 миллиард метр кубдан кам бўлмаган табиий газ тежаб қолинади. Бу пул миқдорида йилига 1 миллиарддан ортиқ АҚШ доллари бўлади.\nҚўшма корхона маҳаллий инвесторлар ҳамда хорижий ҳамкорларнинг бошланғич 15 миллион АҚШ доллари инвестициялари ҳисобига қурила бошланди ва 2020 йил бошида ишга туширилади. Шунингдек, босқичма-босқич жами киритиладиган инвестициялар миқдори 42 миллион АҚШ долларини ташкил қилади.\nЗавод етакчи халқаро ишлаб чиқарувчиларнинг автоматлаштирилган ускуналари билан жиҳозланади ва йилига 50 минг тоннадан ортиқ тайёр маҳсулот ишлаб чиқара олади.\nҲеч шубҳасиз, Ўзбекистоннинг МДҲ бозорларида машҳур бўлган иситиш қопламалари сафи яна бир маҳсулотга кенгаяди ва тез орада халқаро етакчи ўринларга чиқиб олади.


Тўрақўрғон тумани маданият марказида туман пахтакорлари томонидан пахта тайёрлаш шартномавий режаси бажарилганига бағишланган тантанали тадбир бўлиб ўтди\nҚўшилди : 26.10.2020\nТадбирда вилоят ҳокими Шавкатжон Абдураззақов иштирок этди.\nТуман деҳқонлари жорий йилда қишлоқ хўжалигининг барча соҳаларида фидокорона меҳнат қилди. Жумладан, 89 та фермер хўжалиги томонидан 4269 гектар майдонга чигит экилиб, “Namangan to’qimachi claster” МЧЖ билан давлатга 15 минг тоннадан ортиқ сифатли пахта хом ашёси етказиб берилди.\nУшбу натижага эришишда “Комилов Турсунбой”, “Ҳамрокулов Баҳриддин Патхиддинович”, “Элназар, Эшназар диёри”, “Бураматут гулшани”, “Фозилбек Абдулҳодиев”, “Раҳимберди ҳожи ўғли Рустамбек”, “Нўъмонжон ҳожи набираси Асадбек”, “Шоҳидон бургути”, “Оллоёр”, “Шаҳанд ҳумо қуши” каби фермер хўжаликлари қўшган ҳиссани эътироф этиш ўринли. Улар гектарига 37-44 центнердан ҳосил олиб, ҳақиқий уста деҳқон эканликларини амалда кўрсатиб беришди.\nТуманда 2018 йилда ўртача ҳосилдорлик 26,8 центнер, 2019 йилда 33,4 центнерни ташкил этган бўлса, жорий йилда 3,4 центнер ўсишга эришилиб, ҳосилдорлик ўртача 36,8 центнерга етказилди.\n—Авваллари 33-35 центнер ҳосилдорлик республикада ҳам юқори натижа ҳисобланарди. Энди Тўрақўрғон туманида ўртача қарийб 37 центнер ҳосилдорликка эришилди. Лекин туман миришкорлари яқин орада бу маррадан ҳам ўзиб кетадилар деб ишонаман. Чунки Тўрақўрғонда бунинг учун барча шароит ва имкониятлар етарли, — деди вилоят ҳокими.\nТадбирда қатор фермер хўжаликлари раҳбарлари ва илғор теримчиларга вилоят ҳокимлигининг эсдалик совғалари топширилди.


Маданият вазирлиги раҳбари таълимнинг устувор йуналиши ҳақида гапирди\n14 Yanvar 13:21 / Published in Жамият\nМаданият вазири нима учун муҳташам тўйлар керак эмаслигини айтиб берди\nМаданият вазирлиги раҳбарининг таъкидлашича, ажойиб тўйларни ўтказишдан кўра, таълимга сармоя ётқизиш жуда муҳим.\nКарантин чоралари доирасида Ўзбекистонда чекланган миқдордаги меҳмонлар — 30 кишилик тўйларни ўтказиш тартиби ўрнатилди. Умуман олганда, зиёфатларнинг ҳажми ва нархи пасайтирилганидан жамият мамнун.\nЎзбекистон Маданият вазири Озодбек Назарбеков пулни тўғри ишлатишга чақирди.\nУнинг сўзларига кўра, ҳашаматли тўй зиёфатларига эмас, балки ўз фарзандларининг таълимига маблағ сарфлаш мақсадга мувофиқроқ бўлар эди.\nНазарбеков мамлакатда тўйга таклиф қилинадиган меҳмонлар сонига қўйилган чекловларни қўллаб-қувватлашини айтди.\n«Катта банкет заллари ўз фаолиятини давом эттириши учун уларни ресторан ёки кафега айлантириш мумкин. Шахсан мен фуқаро сифатида камтарона тўйларни қўллаб-қувватлайман. Чунки мен ўзим бу соҳада анчадан бери бўлганман ва кўп ҳолларда одамларга ачинардим. Мен уларни йиллар давомида улар Россияни айланиб юришди, у ерда малакасиз ишчилар сифатида ишлашди, касал бўлиб қолишди, шунда охир-оқибат топган барча пуллари бир кунлик тўйга сарфланиши ва яна чет элга ишлашга кетиши мумкин эди», деди Маданият вазирлиги раҳбари.\nУнинг таъкидлашича, Ўзбекистон аҳолиси ажойиб тўйларни мажбурият сифатида қабул қилади. Бироқ, агар бу ақлга асосланган бўлса, бундай эмас.\n«Ўйлайманки, одамлар тўпланган пулларини ўз фарзандларининг таълимига ва шу каби бошқа нарсаларга сарфласалар ва ажойиб тўйларни, қарзларни ўтказмасалар, бу ўзлари учун ҳам, бутун жамият учун ҳам фойдали бўлади.» — таъкидлади Назарбеков.\nБироқ, давлат ушбу миллий ғояни ёлғиз ўзи шакллантира олмайди. Уни халқнинг ўзи шакллантиради ва бунинг учун «билимга эга бўлиш керак», деди вазир.\n«Биз ўйнадик ва кулдик, катта тўйларимиз бор эди, ҳатто вертолётлардан ўз тўйларимизда ҳам фойдаланардик — биз ҳамма нарсани синаб кўрдик. Бутун дунёда бизникига ўхшаш тўйлар бўлмаган, улар энг муҳташам эди. Менимча бу тўғри бўларди агар биз шунчаки дабдабали тўй ҳақида эмас, балки илм-фан ҳақида кўпроқ қайғурадиган бўлсак «, дея давом этди Назарбеков.\nБу амалга ошганда, Ўзбекистон фуқаролари ўзларининг ортиқча капиталларини болалар таълимига йуналтиради, деб хулоса қилди Маданият вазирлиги раҳбари.\nTagged under: ИНВЕСТИЦИЯЛАР, МАБЛАҒЛАР, МАДАНИЯТ ВАЗИРЛИГИ, ПУЛ, ТАъЛИМ, ТЎЙ\nМосква яқинидаги ўрмонда яшовчи ўзбекистонлик бола отасига қайтарилди\nТошкентдаги автобуслар алоҳида полосага эга бўлади\nЎзбекистонда билимларни сертификатлаш жорий этилади\nОвқатланиш ва кўнгил очиш муассасаларига тунда ишлаш рухсат берилди\nНаманганда электр тармоғига 21 та ноқонуний уланиш аниқланди


Тадбиркорликни энди йўлга қўйиб, оёққа тураётган кишини давлат ва ҳокимият органлари қўллаб-қувватлаши жуда муҳим. Бу тадбиркор ишини осонлаштириб, жамият учун ва унинг ўзига ҳам наф келтиради. Бекободлик Бекзод Азизов ҳам ана шундай қўллаб-қувватлашга муҳтож.\n2017 йил тадбиркор ўз маблағи ҳисобидан ташландиқ ва ҳеч ким фойдаланмайдиган 61 сотих ерни сотиб олди. 30 сотихида қурилиш бошлади. Мақсад — тикув цехи очиш. Объект битди, керакли техника воситалари олиб келинди, бир ҳафта олдин ишга туширилди. Натижада, ҳудуддаги 75 нафар хотин-қиз иш билан таъминланди.\n— Ҳозирча иш фақат куннинг асосий қисмида бўляпти, — дейди Б.Азизов. — Бироқ кечки сменада ҳам ишлашни йўлга қўймоқчимиз. Бу яна 75 та бўш иш ўрни дегани. Ишчилар маоши тикилган маҳсулот сонига қараб белгиланади.\n— Техник жиҳозларни олиб келишда қийинчилик бўлмадими?\n— Муаммо бўлмади. Негаки, барча ускуналар Ўзбекистонда фаолият юритаётган хорижий фирмалар филиалларидан келтирилди. Корхонада, асосан, Хитой фирмаси техника буюмларидан фойдаланяпмиз.\n— Тикув маҳоратини ошириш учун ишчилар ўқитиб-ўргатилдими?\n— Корхонада ишлай бошлаган хотин-қизларнинг 80 фоизи тикувчиликдан хабари бор, уй шароитида бу ҳунар билан шуғулланишган. Қолган 20 фоизи бошланғич тушунчага эга, бироқ тажрибаси етарли эмасди. Уларнинг ҳам тезда қўли келишиб қолди.\n— Цехда қайси турдаги кийимлар тикилмоқда?\n— Дастлабки ҳафта ишчиларимиз 2 минг дона аёллар кийимини тикиб, экспортга тайёрлашди. Бу бизнинг биринчи ишимиз бўлгани учун 200 донадан ортиқ маҳсулот яроқсизга ҳам чиқди... Аммо ишлашда давом этдик ва тайёр маҳсулот Россияга экспорт қилинди. Энди 5 минг дона шортик тикяпмиз. Яна 10 мингта халат ва 100 минг дона футболка учун хорижий ҳамкорлардан буюртма олганмиз. Австралиядан ҳам буюртма тушган, бироқ ҳозирча ишлаб чиқариш қуввати ва хомашё етарли эмас.\n— Балки корхонани кенгайтириш керакдир?\n— Албатта, буни ҳам ўйлаб қўйганмиз. Қолган 31 сотих еримиз бўш турибди. У ерга тадбиркорликнинг бошқа йўналишини йўлга қўйишни ният қилганмиз...\n17:31, 13.12.2018 ✔316\n✔ 316  17:31, 13.12.2018


Бош саҳифа ҲикматномаИбратли ҳикоятларОшиқ посбон ҳикояти\nБир посбон — соқчи йигит бор эди, бир гўзалга ошиқу зор эди. Кечаю кундуз уйқусиз ва беқарор эди. Уйқусиз ошиқнинг ҳамдами бўлган дўсти унга ҳайрихохлик билан деди:\n— Эй уйқусиз дўстим, кечаси бироз уҳла. Ошиқ посбон айтдики:\n— Посбон кечасини ёр ишқи билан ўтказади. Соқчи иккидан бирини: ё уйқуни, ё ошиқликни танлаши керак. Баъзилар уйқуни ўзига лойиқ деб билади: Мард посбон эса ошиқликни танлайди. Соқчиликда ухлаб қолган қанча сарбозлар бошидан айрилди. Агар мен озгина ухлаб қолсам, эл-юрт (омма) нотинч ва заиф бўлиб қолади.\nҲар кеча ишқ мени имтиҳон қилади. Ишқ посбонга ҳам посбонлик қилади. Гоҳ келиб, мени қамчилайди. Гоҳ юзимни ғам билан қора қилади. Агар уйқусиз ва ҳур ошиқ бир дам ухлаб қолса, ўша замон ишқ ундан узоқлашади. Бутун кеча халқ осойишини йўқотади, агар посбон ухлаб қолса, халқ оҳу фиғон қилади.\nОшиқ посбоннинг дўсти айтдики:\n— Эй ишқ оташида куйган ва тобланган йигит, бутун кеча бир лаҳза кўзингда уйқу бўлмади.\n— Посбон ухлаши яхши эмас. Ошиқнинг юзи кўз ёшидан бошқа сув билан ювилмайди. Агар соқчи уйқусиз бўлса, бошқа ошиқларнинг кўзи ёшли бўлмайди.\nАслида уйқу ташқаридан келмайди. Уйқу ичкаридан келса (кўнгил ухлаб қолса) сув ташқаридан келади. Ошикдик посбон билан дўстдир. У туфайли посбоннинг кўз ёши дарёдай бўлса, уйқу лашкари бу жойдан қочади.\nПосбон ошиқликдан яхшилик топади, уйқусизликдан ҳаёт мағзини топади. Эй мард йигит, агар жўянда (бахт изловчи) бўлсанг, ўйлаб кўр, кўп сўзловчи (гўянда) бўлсанг, ухлаганинг яхши.\nЭй ошиқ, дил кўчасида посбон бўл, дилингни турли ўғрилардан эҳтиёт қилиб, сақла. Агар дил уйига ўғри тушса, йўлингни йўқотиб қўясан. Дилинг гавҳарини ўғрилардан сақла.\nАгар сен шундай сифатли посбон бўлсанг, дилинг маърифат чироғидан равшанлашади. Мард инсонлар ҳаётнинг қонли дарёсидан маърифат ёрдамида соғ-омон чиқади. Агар дардли инсонлар, уйқусизлар кўпайса, дил бедор, ҳушёр бўлади. Кам ухласанг, дилинг ишкда вафодор бўлади.\nАгар кўп гапираверса, жавонмардлик дарёга чўкиб, йўқолади. Чўкканларнинг эса фарёди ҳам етиб келмайди.\nОшиқлар абадият йўлида бошловчилардир. Муҳаббатдан маст бўлганларнинг ҳаммаси уйқудадирлар. Ошиқ аёллар ҳам мардларнинг мардидир. Улар ишқ майидан етарлича ичганлар.\nИшқ завқини топганларнинг кўнгли равшан, улар ҳар икки оламнинг калитини топганлар. Ошиқ аёл мард эркак каби улуғ инсондир. Агар эркак ошиқ бўлса, у теран, чуқур дарёдир.\n← Аввалги Аввалги Бир ғуломнинг шоҳ қизига ошиқ бўлгани\nКейинги → Кейинги: Кампир ва ибн Сино ҳикояти


Эктор Купер: «Эртага ҳужумкор ўйин кўрсатамиз» - xabar.uz\nЭктор Купер: «Эртага ҳужумкор ўйин кўрсатамиз»\nЭртага, 13 январ куни Ўзбекистон миллий терма жамоаси Осиё кубоги гуруҳ босқичининг иккинчи тури доирасида Туркманистон терма жамоасига қарши ўйин ўтказади.\nБугун мазкур учрашув олдидан матбуот анжумани ташкил қилинди. Унда терма жамоамиз устози Эктор Купер ҳамда ҳимоячи Анзур Исмоилов иштирок этди, деб хабар бермоқда Миллий олипия қўмитаси матбуот хизмати.\nЭктор Купер: Иккинчи ўйинга жиддий тайёргарлик кўряпмиз. Туркманистон яхши шаклланган жамоа. Биз уларнинг Японияга қарши ўйинини томоша қилдик. Туркманистонга қарши фақат ғалаба учун майдонга тушамиз.\nГуруҳдаги биринчи ўйин ҳақида\nУммонга қарши ўйинни ҳамма турлича таҳлил қилди. Муҳими биз ўша ўйинда ғалаба қозондик. Уммон кучли терма жамоа. Улар Форс Кўрфази мусобақасида ғалаба қозонишган. Шу сабабли уларни мағлубиятга учратганимиздан хурсандмиз. Туркманистонга қарши ўйинда аввалги хатоларимизни тўғирлаб, чиройли ўйин намойиш қилишга ҳаракат қиламиз.\nТуркманистон терма жамоаси ҳақида\nТуркманистон терма жамоасининг устунликлари ҳақида гапирадиган бўлсак, улар тартибли жамоа. Японияга қарши ўйинда улар тартибли ҳаракат қилишди, лекин тажриба етишмади. Эртага майдонга тушадиган ҳар икки терма жамоанинг ўз ўйин услуби бор. Ким кучлироқ эканини майдондаги ўйин кўрсатади.\nКримецнинг ўрнига ким тушиши мумкин?\nКримец қизил карточка туфайли эртанги ўйинни ўтказиб юборади. Аммо бизда унинг ўрнига майдонга тушиши мумкин бўлган икки нафар футболчи бор. Улардан қайси бири ўша пайтда яхшироқ формада бўлса, ўша футболчи асосий таркибда майдонга тушади.\nЭртанги ўйинда ҳам ҳимоявий тактика қўлланадими?\nТуркманистон терма жамоаси ҳимоясида ўзига яраша муаммолар бор. Биз эртага ана шу муаммолардан фойдаланиб ҳужум ташкил қилишга ва рақиб дарвозасини ишғол қилишга уринамиз.\nМураббий услуби ҳақида\nМиср терма жамоасида ишлаганимда бошқача услубда тўп сурганмиз. Ўзбекистонда бошқача услубни шакллантирмоқдамиз. Баъзи ўхшашликлар бўлиши мумкин, лекин бу икки мамлакат футболи турлича. Биз мухлисларга ва журналистларга ёқадиган ўйин намойиш қилиб, ғалаба қозонишга ҳаракат қиламиз.\nТуркманистон Эктор Купер\nСиёсат 05/07, 15:03\nМарказий Осиё раҳбарларининг 4-маслаҳат учрашуви бўлиб ўтади\nХориж 23/06, 15:39\nОАВ: Сердар Бердимуҳамедов даволаниш учун Германияга борди\nИқтисодиёт 06/06, 11:08\nТуркманистон Ўзбекистонга транзит юкларини олиб ўтишга рухсат берди


Андижон шаҳридаги гимнастика мактабида 300 нафардан зиёд спортчи қизларга Президент совғалари топширилди.\n– Бугунгача вилоятимиздаги умумтаълим мактаблари, лицей ва коллежларда тахсил олаётган 15 минг 650 нафар қизларимиз ана шундай совғага эга бўлдилар, – дейди Ўзбекистон Болалар спортини ривожлантириш жамғармаси вилоят филиалининг мутахассиси Музаффар Мамадинов. – Уларга 463 миллион сўм қийматидаги спорт кийимлари тақдим этилди. Эътибордан руҳланган қизларимиз спортда янги-янги ютуқларга эришадилар. Бунинг учун барча шарт-шароитлар мавжуд. Ўтган йили вилоятда 20 та спорт иншооти қуриб, фойдаланишга топширилди. 650 дан ортиқ мусобақаларда 111 минг 525 нафар спортчи ёшлар иштирок этган бўлса, шулардан 61 минг 304 нафарини қизлар ташкил этди.\n– Хотин-қизлар спортини ривожлантиришга кўрсатилаётган ғамхўрликлардан маманунмиз, – дейди сузиш бўйича халқаро турнирлар совриндори Сарвиноз Ҳамроқулова. – Бу бизга куч-қувват бағишлайди, мусобақаларда юқори натижаларга эришишга ундайди.\nСпортчи қизларга Президент совғаларини тантанали равишда топшириш вилоятнинг барча туман ва шаҳарларида давом этмоқда.


Оилавий китоб ўқиймиз | Payshanba.uz\nОилавий китоб ўқиймиз\nКитоб – инсоннинг эркин фикрлаши, дунёқарашининг кенгайиши, ақлан етук бўлиши, маънавиятининг шаклланишида асосий ўринни эгаллайди. Туман хотин-қизлар қўмитаси, “Оила” илмий-амалалий тадқиқот маркази, “Каттақўрғон ҳақиқати” газетаси, “Нуроний” жамғармаси туман бўлими ҳамкорлигида ўтказилган “Оилавий китоб ўқиймиз” оммавий китобхонлик акциясида китобхонликнинг ана шу жиҳатлари хусусида сўз юритилди.\nЎзбекистон Республикаси Президенти Шавкат Мирзиёевнинг китобхонларга қаратаётган эътибори доирасидаги “Раҳбардан 10 та китоб” ташаббуси бугун бутун туманнинг барча муассаса ва ташкилотларида бўлиб ўтмоқда. Бу галги китоб акцияси “Оила” илмий-амалий тадқиқот марказида “Оилавий китоб ўқиймиз!” шиори остида бўлиб ўтди.\nТадбирда сўзга чиққан туман ҳокими Аъзамхон Бахрамов китобхонлик маданияти ва унинг ривожи йўлида мамлакатимизда олиб борилаётган улкан хайирли ишлар кўламига тўхталиб, ушбу совға қилинаётган китоблар оилаларга маънавият ва эзгулик нури бўлиб кириб боришига ишонч билдирди. Акция давомида ибрат кўрсатган ҳоким ўз ҳисобидан “Оила” илмий-амалий маркази туман бўлимига 20 та энг сара бадиий адабиётлар совға қилди. Тадбир доирасида тумандаги барча корхона ва ташкилот раҳбарлари томонидан 400 яқин бадий китоблар совға қилинди.\nШунингдек, оммавий китобхонлик байрамида тумандаги 4-мактаб ўқувчилари Муҳаммад Юсуф шеърларидан ёд айтиб, иштирокчилар қалбидан жой олдилар.\n- Ушбу китоблар иқтисодий жиҳатдан китоб харид қилишга имконияти бўлмаган оилаларга берилади, - дейди туман “Оила” илмий-амалий тадқиқот маркази туман бўлими раҳбари Турумтош Алимова. – Шу китобларни ўқиб, оилалардаги маънавий муҳит янада ривож топади, деб ўйлайман.\n- Менга Худойберди Тўхтабоевнинг "Мунгли кўзлар" асарини туҳфа қилди, -дейди “Нисбат” маҳалласида яшовчи фуқаро Мунаввар Юсупова. – Алоҳида китоб сотиб олишимиз учун шароитимиз тўғри келмасди. Бу эса, биз каби оилалар учун кутилмаган ғамхўрлик бўлди. Бундан жуда хурсандмиз.\nЗеро, ҳар қандай янгилик ҳам бир кун эскиради. Бироқ инсониятнинт минг-минг йиллар давомида қўлга киритган ақлий ҳамда фикрий дурдоналарини ўзида жамлаган китоблар асло эскирмайди. Бугун Пайшанба шаҳарчасида бўлиб ўтган китоблар акцияси ушбу мазмун-моҳиятни ўзида мужассам этди.


20-09-2021, 20:20 1 268\nТошкент шаҳрида жойлашган тунги клубларнинг бирида бир гуруҳ йигитлар ўртасида пичоқлашиш содир бўлди. Бу ҳақда Олий суд ахборот хизмати «Bugun.uz»га маълум қилди.\nМаълум бўлишича, 1997 йилда Фарғона вилоятида туғилган С. 4–5 нафар танишлари билан соат 3:00 атрофида савдо мажмуасига борган. Улар бинонинг 3-қаватида жойлашган тунги клубга чиққан. Соат 5:30 атрофида ҳисобни тўламай кетмоқчи бўлганда уларни қўриқчилар тўхтатган. Шу пайтда маст йигитлар клубдан чиққан 2 қизга гап отиб, улар билан жанжаллашиб қолган.\nҚайд этилишича, 19 ёшли С. ва унинг шериклари ҳам клубдан чиқиб, жанжалга аралашган. Муштлашув бошланган ва 24 ёшли йигит ёнидан ошхона пичоғини олиб, икки йигитнинг қорин қисми, улардан бирининг ўнг қўл елка соҳасига бир маротаба, яна бир йигитнинг кўкрак қафаси орқа юзасига икки маротаба уриб, оғир тан жароҳати етказган.\nШунингдек, у орқа томондан югуриб келиб, жанжалга аралашган ўзининг дўстини ҳам нариги гуруҳдан деб ўйлаб, қорнига пичоқ урган. Пичоқланганларнинг икки нафари ўз вақтида шифохонага олиб борилиб, тиббий ёрдам кўрсатилган. Қолган икки кишининг бири воқеа жойида, иккинчиси эса шифохонада вафот этган. Таъкидланишича, 4 йигитни пичоқлаган С. 22 йилга, 19 ёшли С. эса 5 йилга озодликдан маҳрум қилинган.\nУзбек 22 сентябр 2021 15:15\nСаёқ юрсанг таёқ ейсан.. Соат 3-00 лардан соат 5-30 гача кучада юрувчиларни ота-онаси қаерга қарашар экан.\nШундай кечаси юрган қизларга яна бало болми ? Хаммасини нафс (харом) босган, ва жазоларини олишган. Эссиз бе самар кетаётган ёш умир.\nМард 21 сентябр 2021 11:57\nКачон каерда булган?мавхум макола\nЎзбекистон янгиликлари » Ҳодиса » Тошкентда тунги клубдаги пичоқлашув оқибатида 2 йигит ҳалок бўлди


Ўзбекистонда эркинлик шабадаси эса бошладими?\nҲар ҳолда, жиззахлик талаба йигит Жасур ўзи истиқомат қилаётган жойда ана шундай шабадани сезгандай бўлибди.\n“Эркинлик шабадасини сеза бошладим”\nдейди жиззахлик талаба йигит Жасур вилоят ҳокимининг телевидение орқали аҳоли билан қилган очиқ мулоқотини кўрганидан сўнг.\n- Энди менда қанақа тушунча бўлди? “Энди биз ҳам бемалол проблемаларни ҳокимга, президентга айтиб чиқсак бўларкан. Энди биз ҳам Европа каби норозилик акциялари уюштириб, бемалол гапирсак бўларкан” деган таассурот уйғонди менда. Светлар ўчаяпти, норозиликлар қилиб чиқсак бўлармикан? Шунақа тушунча уйғонди-да менда.\nОзодлик: Сизнинг назарингизда аҳоли ҳоким билан мулоқотдан сўнг эркинлик шабадаси сезгандай бўлдими?\n- Билмадим, бўлди. Лекин азалдан Жиззах телевидениеси мана шунақа сал-пал кўтариб чиқарди. Вилоят ҳокими билан биринчи марта бўлди. Ҳатто ўзининг шахсий телефон рақамини ҳам берди. Бу биринчи марта. Ҳоким чиқиш қилгандан кейин уч кун свет ўчмади. Аввалгидан яхшиланди. Аввал керак пайтда ўчирарди, кераксиз пайтда ëқиб қўярди. Бир кунда уч соат свет берарди-да. Ҳозир оз-моз яхшиланди свет. Лекин қор ëққандан кейин газ озроқ пасайди, - дейди жиззахлик Жасур.\n“Журналистлар эркин бўлганда эди...”\nдейди Москвадаги андижонлик меҳнат муҳожири Ҳабибулла. У Ўзбекистондаги журналистика эркинлиги мавзусига бағишланган “Қурултой” эшиттиришига ўз муносабатини билдиради.\n- Эҳ Абдулла Искандар, сиз нима деяпсиз? Ўзбекистонда шундай журналистлар борки, уларнинг ҳар хил сортидан топишингиз мумкин. Газмолфурушнинг дўконидаги ëйиб қўйилган ялтир-юлтир мато сингари товланадиган хамелеон светданми ëки кичкина доиралардан ташқарига чиқмайдиган камсуқумиданми ëки бўлмаса, давлат дефицитга чиқариб қўяëтган қалами ўткир танқидчи журналистларданми? Фақатгина бунақа танқидчи журналистларни четга экспорт қилиб юбораяпмиз. Шуниси ачинарли, холос.\nШу хаëллар билан мен хаëллар қатида ëтган, анча йиллар олдин матбуотда ўқиган бир маълумот ëдимга тушди. Журналистлар Роналд Рейгандан сўрашибди. “Сиз бундай натижаларга эришишингизга нима сабаб бўлди, деб ўйлайсиз?” деб сўрашса, Роналд Рейган: “Менинг бундай натижаларга эиршишимда сиз журналистларнинг танқиди сабаб бўлди, бунинг учун сизлардан миннатдорман”, дебди.\nБу нарсаларни ўйлаб туриб мен ҳам президентимиз Ислом бобога ўз таклифларимни айтмоқчи бўлдим. "Аслида шундай мўйсафид давлат раҳбари оддий фуқаронинг таклифига зормиди?" деган фикр хаëлимдан ўтди. Шундай бўлса ҳам Озодлик орқали айтишга қарор қилдим. Мен президентимизга буйруқбозлику қуллуқбозлик ишларининг бошқача хилини таклиф қилмоқчиман. Эътибор беринг. Диний эътиқоди учун ëки ҳаëсини рўмол билан бекитгани учун жазолашни буюриш ўрнига ëки туғиш ëшидагиларга бичишни буйруқ бериш ўрнига Ўзбекистондаги барча газета ва журналлар раҳбарларини йиғиб, минбар тахтасини қаттиқ муштлаб туриб, “Баринг ойига бештадан танқидий мақола ëритасан. Тўртта ҳам бўлмасин. Агар тўртта бўладиган бўлса, мен сенларни қамоққа тиқаман” деб пўписа қилса. Рост-да. Президент журналистларга бир неча марта илтижо қилиб, “Омон бўлгурлар, Ўзбекистонда цензура йўқ. Воқеаларни рўй-рост ëритинглар” деб улуғ ëши билан илтимос қилди. Журналистлар эса ҳали ҳам сукут сақлашаяпти. Ҳеч бўлмаса, Ислом бобонинг ëшини ҳурмат қилишса бўларди, - дейди Москвадаги андижонлик меҳнат муҳожири Ҳабибулла.\n“Ўзбекистонда тракторчига ҳам иш йўқ”\nдейди Россиядаги фарғоналик меҳнат муҳожири. У “Баҳс майдони” эшиттиришига муносабат билдиради.\n- Жума куними, шанба куними - "Баҳс майдони" бўлди-ку. Кореялик одамни кўраяпсиз-ку “Ëнбошлаб ëтганга ҳеч ким бермайди, Ўзбекистонда ҳам иш топса бўлади” деяпти. Ҳақиқатан ҳам Ўзбекистонда иш топса, шунча одам Россияга келмайдию. Мен ҳам келмайман-ку. Менинг олтита болам бор. Кореядаги одам умуман нотўғри гапирди.\nОзодлик: Сиз Ўзбекистонда иш топа олмадингизми?\n- Мен ўзим тракторчиман. Иш топа олмадим Ўзбекистонда.\nОзодлик: Нега энди? Ҳожибой айтган-ку: "Энг обрўлилар тракторчилар бўлиб қолди" деб.\n- Жойи жаннатда бўлсин раҳматли Ҳожибой Тожибоев, тўғри айтгану, у айтгани бўлмаяптида энди ҳозир.\nОзодлик: Тракторчиларга иш йўқми?\n- Тракторни ташлаб, охири шу ëққа келдим энди. Пул бермаяпти ҳозир. Ҳаммаëқ пластик. Банкка олиб борсангиз, 20 фоиз бериш керак. Ундан кейин сизга пул беради. Унда қанақа қилиб тирикчилик қилиб бўлади. Худога шукур, Россия яхши бўлаяпти.\nОзодлик: Россияда ҳам тракторчилик қилаяпсизми?\nОзодлик: Сир бўлмаса, қанча ойлик олаяпсиз?\n- Бир соатига 60 рубл.\nОзодлик: Ойига қанча топасиз?\n- 15-16 минг. Бу тахминан 500-600 доллар бўлади. 400 уйга жўнатаяпмиз.\nОзодлик: Демак, шу 400 долларни Ўзбекистонда топиб бўлмайди-а?\n- Ҳеч ҳам иложи йўқ.\nОзодлик: Ўзбекистондаги сизнинг ҳамкасбларингиз бир ойда қанча топади?\n- Фермернинг тракторини ҳайдасангиз, ойликни 200 минг қилиб бераяпти. У билан тирикчилик қилиб бўлмайди-да, - дейди Россиядаги фарғоналик меҳнат муҳожири.\n“Қишга зўр тайёргарлик кўрганмиз”\nдейди Қўқон шаҳар “Маҳалла” жамғармаси раиси Муҳаммадали Мамажонов.\n- Мен Қўқон шаҳар “Маҳалла” жамғармаси раиси Мамажонов Муҳаммадали ҳожи ака бўламан. Қўқон шаҳрида бўлиб ўтган воқеалар, мана яқинда юртбошимиз келдилар. Ниҳоятда чиройли, яхши бир тадбирлар бўлди. Қўқон шаҳрида бўлган катта ўзгаришларга ниҳоятда юксак баҳолар берилди. Халқимиз ниҳоятда хурсанд Қўқон кўчалари обод бўлганидан, кенгайганидан, янги-янги уйлар қурилганидан. Ҳамма хурсанд. Кайфиятларимиз яхши.\nОзодлик: Мана совуқ тушди, қиш келаяпти. Шу билан боғлиқ муаммолар бўлмаяптими?\n- Совуқда бўладиган муаммоларни биз бир-икки ой нариëқда ҳаракатини қилганмиз. Бунинг учун давлат дастури ишлаб чиқилган. Қўқон шаҳрида озгина газ муаммоси бор, лекин "газ йўқ" деган гап эмас бу. Газ бор. Босими у даражада эмас. Сал пастроқ. Шуни кўзда тутиб, давлатимиз раҳбарлари томонидан мана Ангрен шахтасидан кўмир, мисол учун, бизга режалаштирилди. Нархи 71 минг сўм. Бир тоннаси 71 минг сўм. Бир килоси 71 сўмдан. Давлатнинг ўзининг таннархида кўмир ажратилди. 700 тоннага яқин кўмир олдик, ака. Маҳаллаларга, хонадонларга тарқатдик. Машина кираси бепул. Ўзимиз машина билан таъминлаб кўмирларни тарқатдик, ака. Бугунги кунда оз-моз қор ëғди. Лекин шаҳримизда кайфият баҳорий кайфият, ака. Унақанги ортиқча совуқ эмас. Қор ëғди, эриди. Ëмғир ëққандай бўлиб, чиройли ажойиб ҳаводан турибмиз, - дейди Қўқон шаҳар “Маҳалла” жамғармаси раиси Муҳаммадали Мамажонов.


Маркизио: «Имкони бўлганда «Барселона»га қарши финални қайта ўйнашни истардим»\n«Ювентус» ва «Зенит» клубларининг собиқ футболчиси Клаудио Маркизио фаолиятини якунлаш қарори борасида фикр билдирди.\n«Мен футболни тарк этишга қарор қилдим. Оилам менга келажакдан қўрқмасликни ўргатди. Ҳали нима қилишни билмайман.\nМен ҳеч қачон Италияда «Ювентус»дан бошқа вариантларни кўриб чиқмаганман. «Юве»нинг аосисй жамоасида дебют қилганимда орзуйим ушалган. Бир йил олдин стадионда бўлган хайрлашув ажойиб бўлди.\nАфсуски, мен «Ювентус» билан Европа Чемпионлар Лигасини ва миллий жамоа билан Европа чемпионатини юта олмадим. Мен «Барселона»га қарши Берлинда ўтган Чемпионлар Лигаси финалини (2014/2015 йилги мавсумда, 1:3) қайта ўйнашни истардим.\nМенимча, энг асосийси – масъулият. Ўйинчилар, шунингдек, майдон ташқарисида намуна бўлишлари шарт. Ҳар бир футболчи ўзига хос. Вақт ўтиши билан ўз овозим, жамоада вазним борлигини кўрдим ва ҳеч қачон фикрларимни айтишдан қўрқмадим.\n«Интер» билан ўтадиган дербга келсак, мен учун бу ўйинни узоқдан кўриш ғалати эмас. Мен ҳам бошқалар каби ўйинни сабарсизлик билан кутяпман. Қолаверса, «Интер» – яхши жамоа. «Юве» яхши курашиши керак», –деб Маркизионинг сўзларини келтиради клуб расмий сайти.


Психотроп моддалар сотиш билан шуғулланган дорихоналар фош этилди\nДобавлено: 18.04.2017, 16:52\nБугунги кунда тадбиркорлик билан шуғулланишни истаган фуқароларга барча давлат идоралари томонидан беминнат ёрдам кўрсатилмоқда. Бошланғич маблағи бўлмаса, имтиёзли кредитлар, ер-жой ва фойдаланилмаётган бино-иншоотлар тадбиркорлар ихтиёрига берилаётир. Бундан унумли фойдаланиб, тўғри иш юритаётган тадбиркорларимиз оиласи фаровонлиги ва моддий эҳтиёжларини таъминлаш билан бирга давлатимиз иқтисодиётини юксалтиришга муносиб ҳисса қўшмоқдалар.\nГуруч курмаксиз бўлмайди\nБироқ, айримлар берилаётган имтиёзлардан фойдаланишга фойдаланаяптию, фаолияти давомида қонунларимизни четлаб ўтиб, ҳуқуқбузарликларга йўл қўймоқдалар. Баъзи ишбилармонлар белгиланган қоида ва меъёрларга амал қилмаса, бошқалари солиқ тўлашдан қочиб, даромадларини яширган ҳолда ўзларига муаммо орттирмоқдалар. Масалан, Рустам Авазов ва унинг шериклари ҳам уч-тўрт сўм фойда кўраман деб жиноят кўчасига кириб қолди ва эл-юрт олдида юзлари шувут бўлди.\nРустам Авазов 2010 йилда тадбиркорлик билан шуғулланаман, оиламнинг моддий имкониятларини яхшилайман, деб “Анора Р” масъулияти чекланган жамиятини ташкил қилиб, унинг балансида дорихона очади. Дорихонага ўғли Даврон Авазовни директор қилиб тайинлайди, ўзи эса таъсисчи сифатида иш олиб боради. Шу тариқа “Анора Р” МЧЖ иш бошлайди.\nТартибни бузган “доришунос”\nОрадан бироз вақт ўтиб, Рустам Авазов томонидан дорихоналар фаолияти, мазкур соҳадаги паст-баландликлар ўрганиб чиқилади ва “Феназепам” таблеткасини сотиш орқали яхши фойда олиш мумкинлиги ойдинлашди. Шундан сўнг у белгиланган қоидаларга зид равишда, қонунни четлаб ўтиб, “Феназепам” таблеткасини ўзининг танишлари орқали олиб келиб, дорихонада сотишни йўлга қўяди.\nЖамиятимизда белгиланган тартибларга кўра, психотроп моддаси бор дорилар қатъий равишда шифокор тавсияси ва йўриқнома асосида сотилиши керак. Гиёҳванд воситалари ва психотроп моддаларини бемалол сотиш қонунга зид ҳисобланади ва буни барча соғлиқни сақлаш соҳаси ходимлари, шу жумладан, дорихоналар хизматчилари ҳам жуда яхши билишади. Бироқ билган бошқа, билиб қонунга амал қилмаслик бошқа экан.\nР.Авазов ҳам “Феназепам” таблеткасини сотиш таъқиқланганини била туриб, ўзининг таниши бўлган М.Абдуазимовдан у истеъмол қиладиган “Феназепам” таблеткаларини бошқа бир мижозга сотиш мақсадида, “сизга кейин ўзим топиб бераман”, деб сўраб олади.\nТаркибида гиёҳванд модда бўлган...\nМаълум вақт ўтгандан сўнг қайд этилган мижоз Зангиота туманида жойлашган Р.Авазов раҳбарлигидаги дорихонага келади ва ундан 10 дона юқорида номи айтилган дорини 8 минг сўмга сотиб олади. Аммо дорихона эгаларидан дорининг тааллуқлилик ҳужжатини сўраганида, бу дорини сотиш тақиқланганлиги, шунинг учун дорини истеъмол қилиш тартиби ёзилган қоғози бўлмаслигини айтишади.\nУнда бу дориларга нисбатан шубҳа пайдо бўлади ва у таблеткаларни текширтириб кўриш учун Миробод тумани ИИБ ходимларига ариза билан мурожаат қилади. “Феназепам” таблеткалари текширилгандан сўнг ИИБ ходимлари бу дорининг шифокор тавсияси билан сотилиши лозимлигини ва унинг таркибида гиёҳванд моддалар борлигини айтишади.\nШундан сўнг, ҳуқуқни мухофаза қилиш органлари ходимлари гиёҳванд моддаларни қонунга хилоф равишда ўтказаётган кимсаларни аниқлашга киришишади. “Анора Р” МЧЖ тасарруфидаги дорихона мижозининг аризаси асосида амалга оширилган чора-тадбирлар давомида “Анора Р” МЧЖ дорихонаси ходимлари бўлган Р.Авазов ва Д. Иркаева қонунга хилоф равишда психотроп моддаларни сотишда айбланиб қўлга олинади.\n“Анора Р” МЧЖ дорихонасини тинтув қилиш вақтида дорихона стол тортмасидан “Феназепам 1 мг” ёзувли 14 дона қоғоз қутисида бўлган, жами 140 дона таблеткалар, шкаф ичидан 3 дона елим идишдаги суюқ моддалар, 1 дона полиэтилен кичик пакетда бўлган пластмассасимон оқ сариқ рангдаги модда, қоғозга ўралган яшил рангдаги кукунсимон ноқонуний моддалар топилади.\nЎзбекистон Республикаси ИИВ ЭКМ нинг хулосасига кўра, мижоз томонидан тақдим этилган дориларнинг психотроп модда эканлиги аниқланади. Р. Авазовдан олинган 2 та дори ўрамига жойлаштирилган 10 дона дори таркибида психотроп моддаси бўлиб, номига мос келиши, завод қадоғига кўра, бир дона доридаги “феназепам”нинг оғирлиги 0,001 грамм бўлиб, бу 20 дона доридаги “феназепам”нинг оғирлиги 0,02 граммга тенглиги аниқланган. Рустам Авазовга ушбу дориларни етказиб берган Мўминхон Абдуазимов жиноят содир этишда гумон қилиниб ушланади.\nТақиқланган дори воситаларини сотишдан ташқари “Анора Р” МЧЖ балансидаги дорихона ходимлари нақд пулга сотилган дори воситаларини назорат-касса машинасига кирим қилмасдан даромадни яширишга уринганликлари аниқланди. Улар 2014-2016 йиллар давомида 227.918.100 сўм миқдоридаги нақд пулни назорат-касса машинаси хотирасига кирим қилмасдан савдо қоидаларини қўпол равишда бузиб келганлар.\nКўпроқ даромад кўраман деб қинғир ишга қўл урган бу шахсларнинг ҳам қилмишлари фош этилди. Суд ушбу жиноят ишини ҳар томонлама холис кўриб чиқиб, жиноятчилар Ўзбекистон Республикаси Жиноят кодексининг 189- ва 273-моддалари асосида айбдор деб топилди ва тегишли тартибда жазога тортилди.


19.09.2021 17:02 0 2890\n«Тоттенхэм» ва Aнглия терма жамоасининг собиқ футболчиси Жимми Гривз 81 ёшида ҳаётдан кўз юмди. Бу ҳақда Лондон жамоаси сайтида хабар берилди.\nСпортчининг ўлими сабаблари айтилмаган. Баёнотда футболчининг тўрт фарзанди, шунингдек, ўнта невараси ва чевараси борлиги қайд этилган.\nГривз 1961 йилдан 1970 йилгача «Тоттенхэм»да ўйнаган. У клуб тарихида энг яхши тўпурар ҳисобланади. Ҳужумчи 379 учрашувда 266 та гол урган. «Шпорлар»нинг ҳозирги сардори Харри Кейн Гривзнинг энг яқин таъқибчиси ҳисобланиб, 341 ўйинда 223 та гол урди.\n«Тоттенхэм» билан биргаликда форвард икки марта Aнглия кубоги ва Суперкубогини ютган, шунингдек, УЕФA кубоги ғолиблари кубогини қўлга киритган. Ҳужумчи фаолияти давомида «Челси», «Милан» ва «Вест Хэм» жамоаларида ҳам тўп сурган.\n1966 йилда Гривз Aнглия билан жаҳон чемпионлигини қўлга киритган. Умуман олганда, ҳужумчи терма жамоа либосида 57 ўйинда 44 та гол урган.\nфутбол жаҳон чемпиони Жимми Гривз\nСпорт 27/11, 17:55\n«Ювентус» идораларида тинтув бошланди\nСпорт 27/11, 16:21\nЖаҳон чемпионлиги учун кураш бошланди: Карлсен ва Непомняший биринчи партияни якунлашди\nСпорт 24/11, 20:35\nАнглияга келган Месси, қилкўприкдаги «Милан», реваншга чиққан «Реал». ЕЧЛ: кимга қандай натижа керак? (превью)


Тоҳир Содиқов ва “Болалар” гуруҳи\nТаваллуд топган сана: 1973 йил\nБолалар (ўзб. Bolalar) — Тошкентдаги ўзбек поп-рок гуруҳи саналиб, унга 1989 йил Баҳодир Пўлатов ва Тоҳир Содиқов асос солишган. Бугунги кунда гуруҳ қуйидаги таркибдан иборат: Тоҳир Содиқов (вокал чолғуси, гитара ритми), Тимур Гайнутдинов (гитара), Анвар Салоҳиддинов (бас), Тофик Мордухаев (уриб чалинадиган асбоб) ва Вагиф Зокиров (клавиш, мусиқа, аранжировкалаш усулида).\n“Болалар” гуруҳини мутахассислар ўзбек гуруҳлари орасида ҳам ижодий жамоа, ҳам тижорат маъносида энг омадлилар сифатида тан олишади. “Болалар” гуруҳи Марказий Осиё гуруҳлари ичида биринчилардан бўлиб АҚШ саҳнасида чиққан ва iTunes альбомини чиқарган гуруҳлардан бири бўлган. “Болалар” гуруҳи “Замонавий эстрада мусиқа жанридаги энг яхши гуруҳ” деб тан олиниб, 2001-2002 йилларда “Тарона” мукофотини қўлга киритишди. 2001 йил бу гуруҳ яна “Тарона” мукофоти, “Керак эмас” қўшиғи учун “Энг яхши қўшиқ-2001” мукофотига сазовор бўлди.\nГуруҳ яккахони Тоҳир Содиқов Ўзбекистонда хизмат кўрсатган артист саналади. “Болалар” гуруҳи ва “Ласковий май” рус гуруҳи билан бирга, уларнинг ижоди “Болалар” гуруҳига таъсир этиб, “1990 йиллар афсонаси” деб ном олган.\nБугунги кунга қадар Тоҳир Содиқов ва “Болалар” гуруҳи 280 дан зиёд қўшиқ, 10 та клип, 28 та альбом яратишган. 2000 йилнинг ўрталарида Тоҳир Содиқов ўзи яккахон бўлиб фаолият юритмоқда. Лекин гуруҳ иштирокчилари у билан бирга ўз чиқишларини давом эттиришмоқда.


Муз ҳақида — У ким, бу нима — QOMUS.INFO\nQOMUS.INFO > М ҳарфи > МУЗ\nМУЗ — қаттиқ ҳолатдаги сув. М. асли шаффоф, рангсиз, фақат катта хажмдагиси мовийроқ рангда. Қор ва қиров ҳам аслида Муздан иборат. Эриш т-раси — 0°. М. нинг 0°даги зичлиги 0,9168 г/см3, яъни сувникидан камроқ, шунинг учун сувда чўкмайди. Музнинг молекуляр тузилиши бўшлиқларни вужудга келтиради ва шу туфайли унинг зичлиги кам. 0° даги Музнинг эриш иссиклиги 79,4 кал/г, сублимация иссиклиги (қаттиқ ҳолатдан тўғридан-тўғри буғга айланиши) 677 кал/г, иссиклик сиғими 0,487 кал/г. Тоза Муз электр ўтказмайди. Муз пластик масса, т-ра пасайган сари пла-стиклиги камаяди. Юқори босим таъсирида (2000 атм дан бошлаб) Музнинг янги крисгалли хиллари вужудга келади. Табиатдаги Муз сувга нисбатан анча тоза бўлади, чунки Музда моддалар (1МН4Ғдан ташқари) жуда ёмон эрийди. Муз таркибида механик аралашмалар — қаттиқ зарралар, концентрациялашган эритмаларнинг томчилари, газ пу-факчалари бўлиши мумкин. Туз кристаллчалари ва намакоб томчилари туфайли денгиз музи шўрроқ бўлади. Ер шарида Музнинг умумий захираси 30 млн. км3 чамасида. Қуёш системасидаги сайёралар ва кометаларда ҳам Муз борлиги тўғрисида маълумотлар мавжуд. Ер шаридаги Музнинг аксари қисми қутбий ўлкаларда, асосан, Антарктидада тўпланган (бу ерда Музнинг қалинлиги 4 км га етади). Ўрта Осиё тоғларининг денгиз сатҳидан 3000 м дан баланд жойларида музликлар бор. Текисликларда эса қиш совуқ келган пайтларда дарё ва б. сув ҳавзаларида пайдо бўлади. Ана шундай пайтларда, мас, Сирдарё қуйилиш жойидан бошлаб 2000 км масофада Муз б-н қопланади.\nМузнинг баъзи хоссалари бошқа моддалар хоссаларидан кескин фарқ қилади: бу эса табиат жараёнларида муҳим роль ўйнайди. Муз сувга нисбатан енгил бўлганидан сув юзидаги Музлар дарёларни ва б. сув ҳавзаларини тубигача музлаб қолишдан сақлайди. Муз (0,45) ва хусусан қорнинг (0,95) ёруғликни қайтариш хоссаси катта бўлганидан Муз ва қор билан қопланган ҳудуд (ҳар иккала ярим шардаги юқори ва ўрта кенгликларда йилига ўрта ҳисобда 72 млн. км2 майдонни Муз ва қор қоплаб ётади) қуёшдан меъёрдагидан 65% кам иссик,лик олади ва ер шари юзасини совитиб турадиган кучли манба ҳисобланади: ҳоз. иқлим зоналари кўп жиҳатдан ана шу манбага боғлиқ.\nАтмосфера, сув ичи ва устидаги, ер юзасидаги ва Ер пўстидаги Муз ўсимлик ҳамда ҳайвонларнинг яшаш шароити ва хаёт фаолиятига таъсир қилади. Муз бир қанча табиий офатларни келтириб чиқаради (учувчи аппаратлар, кемалар, иншоотлар, т. й. ва тупроқнинг музлаши, дўл уриш, қор бўронлари, қор босиши, даре ўзанига муз тиқилиб қолиб тошқин бўлиши, экинларни совуқ уриши ва ҳ. к.). Бундай зарарли ҳодисаларни олдиндан айтиб бериш, уларга қарши курашиш ва Муздан турли мақсадларда фойдаланиш (далаларда қорни тутиб қолиш, муздан кечувлар, изотермик омборхоналар ясаш, омборларнинг юзини қоплаш ва ҳ. к.), гидрометеорологик ва муҳандисликтехник билимларнинг, махсус хизматлар (муз разведкаси, қор кўчкиларини кўчириш, дўлга қарши кураш ишлари)нинг вазифасидир. Спорт мусобақалари ўтказиш мақсадида сунъий яхмалаклар ишланади. Табиий Муздан озиқ-овқат маҳсулотларини, биологик ва тиббий препаратларини саклаш ҳамда музлатишда фойдаланилади. Муз ларнинг йиғиндиси Ернинг узлукли пўсти — криосферани хрсил қилади, уларнинг энг кўп сони музликлар шаклида мавжуд. Музни ўрганиш билан гляциология, геокриология, қисман гидрология, метеорология ва иқлимшунослик фанлари шу-ғулланади.